text: 1Cananwanga quimsa cutinami gamcunaman watucag shamushä. Yarpäyay Tayta Diosninsipa palabrancho cayno guelgaraycashganta: “Lutanta rurashgan musyacänanpäga ishcay o quimsa runacunarämi lutanta rurashganta ninman.” 2Saynölami ishcay cag shamuynëcho gamcunata mayna nergä jusalicuycäyashgayquita cachariyänayquipä. Canan cutimur saynöla jusalicuylacho cawaycagta tarerga mana cuyapaypami olgutupäshayquipä. 3Gamcunaga munaycäyanqui Jesucristupa apostolnin car jusalicogcunata olgutupänätarä. Chämur olgutupaptërämi musyamanquipä. Apostolnin canäpä churamag Jesucristupis manami pitapis jananpansu, sinöga munayyogmi caycan jusalicogcunata pitapis castigananpä. Saymi jusalicuycagta tarerga corönayqui jatish captiquipis lapayquita olgutupäshayqui. 4Jesucristo cruzcho wanush caycaptinpis Tayta Diosninsimi payta cawarisimush. Saynölami nogapa conträ sharcuyaptiquipis Jesucristuman yäracuptë Tayta Dios yanapäman gamcunata corriginäpä. 5Quiquiquicuna imano cayashgayquitapis tantyacuyay. Saynöpis Jesucristuta rasunpaypa chasquicushgayquita o mana chasquicushgayquitapis shumag tantyacuyay. Payta rasunpaypa chasquicush cayaptiquega tantyacanmanmi Jesucristupa maquincho caycäyashgayqui. Cuidä payman janan shongula yäracuycäyanquiman. 6Rasunpaypa payta chasquicorga nogapäpis tantyayanquimanmi Jesucristupa apostolnin cashgäta. 7Apóstol cashgä musyacänanpäga conträ runacuna munayan gamcuna cagman shamur jusalicogcunata olgutupänätarä. Paycuna sayno munayaptinpis gamcuna cagman chämur alita ruraycagta tarir manami pitapis olgutupäshänasu. Noga más munä watucag shamur Tayta Dios munashganno gamcuna cawaycagta tariytami. Saymi Tayta Diosta manacuycäyä jusalicuycunata cacharir pay munashganno cawayänayquipä. 10Cay guelgamushgäcunata cäsucuyaptiqui gamcuna cagman chämushpä mananami olgutupäshayquinasu. Manami laquicasinäpäsu Tayta Dios churamash apóstol canäpä, sinöga shumag shacyäsinäpämi. 11Waugui-panicuna, imaypis cushicuyay. Tayta Diosninsi munashganno cawanayquipä cay cartacho tantyasishgäno cawayay. Jucniqui jucniquipis cuyanacur ali cawayay. Sayno cawayaptiquimi cuyapäcog y ali cawayta gomagninsi Tayta Dios imaypis yanapäyäshunqui. 12Jucniqui jucniquipis cushishla saludanacuyay. 13Saynöpis caycho caycag waugui-panicuna salüduntami gamcunapä apasicayämun. 14Señorninsi Jesucristuwan Tayta Diosninsi y Santu Espiritupis gamcunata imaypis cuyapaycuyäläshunqui. [Amén.]


c: text/html

text:
1
Señor Jesucristo musyatsimantsic, Dios Yayawan jucllaylla cayanganta
1Manarag ni imapis camashga captinmi, Señor Jesucristoga caycarganna. Tsaynöpam imaypitapis Dios Yayawanga jucllayllam cayargan. 2Tsaymi Payga rasumpa Diosnintsic car gallananpitanan quiquin Dios Yayawan cargan. 3Paywanmi Dios Yaya llapan imayca ricangantsictapis camargan. Manam cantsu ni imapis, Señor Jesucristowan mana camashgaga. 4Llapan imayca cawagcunapis paypitaragmi cawayta chasquiyan. Tsaynöllam Dios Yaya imanö canganta musyatsicur, llapan runacunapag imayca juc actsinö caycan. 5Tsaynö musyatsicuycaptinpis runacuna jutsata rurar cawarmi, Señor Jesucristota chasquiyantsu.
6Dios Yayam Juan Bautistata acrargan Señor Jesucristopag willacunanpag. 7Tsaymi payga imayca juc testïgunö willacurgan Señor Jesucristoman rasumpa criyicurnin, runacuna chasquir Payllamanna criyicuyänanpag. 8Juan Bautistaga manam Dios Yaya cachamungan actsinö Salvacug Jesucristotsu, sinöga Señor Jesucristo imayca juc actsinö shamunanpag willacug testïgunllam cargan. 9Señor Jesucristom cay patsaman imayca juc actsinö shamurgan, imaypis llapan runacunata Dios Yaya imanö canganta musyatsinanpag.
10Señor Jesucristo llapan imaycacunata camashga caycaptinpis, runacunaga manam pï cangantapis tantiyayantsu cay patsachö caycaptin. 11Tsaymi cay patsachö runamajincunaman shamuptinpis chasquiyargantsu. 12Pero waquincagmi sïga Señor Jesucristo salvacugnintsic canganta criyir chasquiyargan. Tsaynö criyicur chasquigcunataga, quiquin Dios Yayam “wamräcunanam cayanqui” nin. 13Manam mamancunapita yuriyanganpitatsu ni taytancunapa munaynincunapitatsu, Dios Yayapa wamrancuna cayan, sinöga Señor Jesucristota cäsurnin chasquiyanganpitam.
14Señor Jesucristoga runaman ticrasquirmi, nogantsicwan rasumpacag allicunallata rurar cay patsachö cawargan. Paywan purirmi nogacuna ricäyargä poderöso cayninwan alläpa cuyamangantsicta. Dios Yayapa japallan Tsurin canganta ricarmi musyayargä, rasumpa Dios Yaya imanö cangantapis. 15Señor Jesucristopagmi Juan Bautista testïgunö gayaycachar willacurgan: “Cay shamug Salvadorpagmi noga parlargä, ‘Nogapita mas poderösom. Payga manarag yuriptïmi, unaypitana cargan.’ ”
16Tsaynö alläpa cuyamarnintsicmi, Señor Jesucristoga llapan imaycachöpis yanapamashcantsic. Tsaymi llapan bendiciunninta yapay yapay chasquishcantsic. 17Ñaupatam quiquin Dios Yaya mandamientun leyta unay Moisésta entregargan, llapan runacunata willacuptin cäsucuyänanpag. Pero Señor Jesucristoga alläpa cuyamarnintsicmi tantiyatsimantsic, Dios Yayapa mushog salvacug rasumpacag willacuyninta. 18Manam ni pipis Dios Yayataga ricashgatsu. Paytaga ricashga japallan Tsurin Dios carmi, Dios Yayapa lädunchö car. Paypita shamurmi, Dios Yaya imanö cangantapis rasumpa musyatsimantsic.
Juan Bautista Señor Jesucristopag willacun
(Mateo 3:11-12; Marcos 1:7-8; Lucas 3:15-17)
19Jerusalén templuchö autoridäcunam sacerdöticunatawan levita casta runacunata mandayargan, Juan pï canganta tapuyänanpag. 20Tsaynam Juanga rasuncagllata willargan: “Manam nogaga Diospita Shamushga Salvador Cristotsu cä.”
21Tsaypitanam yapay tapuyargan: “Tsaypunga ¿pitan canqui? ¿Dios Yayapa unay profëtan Elíascu?”
Juannam nirgan: “Manam tsaypistsu cä.”
Paycunanam yapay niyargan: “Tsaypunga ¿Shamunanpagcag profëtacu canqui?”
Juannam contestargan: “Manam.”
22Paycunanam niyargan: “Tsaypunga ¿pitan canqui? Cachayämagnïcunaman cutirnin willayänäpag, quiquiqui willayämay pï cangayquitapis.”
23Juan Bautistanam unay profëta Isaías gellgangannö contestargan: “Nogaga willacug profëtallam cä. Tsaymi tsunyagcunachö runacunata willacuycä, imayca mana alli nänita allitsagnö jutsancunata dëjayänanpag. Tsaynö willacuptïmi listuna cayanga, Salvadornintsic shamugta rasumpa chasquiyänanpag.”#Is 40:3
24Fariseocuna Juan Bautistata tapuyänanpag mandayangan runacunam, 25niyargan: “Si Dios Yaya cachamungan Salvador ni Elías ni unay Moisés gellgangannö shamunanpagcag profëta mana caycarga, ¿ima poderniquiwantan runacunata bautizanqui?”
26Juannam contestargan: “Nogaga yacullawanmi bautizä, pero gamcunawanmi caycan juc mana regeyangayqui Runa. 27Tsaymi Pay alläpa poderöso captin, nogaga llangenpa watunta umpuycur pascanällapagpis servïtsu.”
28Tsay llapantam Juan Bautistata tapuyargan, Jordan mayupa wac tsimpan Betania marcachö runacunata bautizaycaptin.
Juan Bautista Señor Jesucristo shamuycagta rican
29Tsay waräninnam Juan Bautista Señor Jesucristo shamuycagta ricasquir nirgan: “¡Ricäyay! Dios Yayapa mallwa Cordërunnömi Salvamagnintsic shamuycan. Paymi wañunga llapan runacuna jutsancunapita perdonashga cayänanpag. 30Paypagmi willacurgä, ‘Payga manarag yuriptï unaypitana cargan. Tsaymi nogapitaga mas poderöso.’ 31Nogaga manam musyargätsu Pay Dios Yaya cachamungan canganta. Tsaynö caycaptinpis nogaga yacullawanmi runacunata bautizargö, Salvadornintsic chämunganta musyar Israel runacunapis chasquiyänanpag.”
32Tsaypitanam Juan nirgan: “Cielupita urämur Espïritu Santo imayca palomanö Payman ratagtam ricashcä. 33Tsayta ricarllaga manam musyämantsu cargan, Dios Yaya cachamunanpag Acrashga Runa canganta. Sinöga unaynam musyargä, yacuwan bautizanäpag cachamagnï Dios Yaya nimanganta: ‘Juc runapa jananman Espïritu Santo ratagta ricarmi musyanqui, Espïritu Santowan bautizacug runa canganta’ nir. 34Tsay nimangannöllam payman Espïritu Santo ratagta ricargö. Tsaymi gamcunata willayag Dios Yayapa rasumpa Tsurin canganta.”
Señor Jesucristopa puntacag discïpuluncuna
35Tsay waräninnam yapay Jordan mayu cuchunchö Juan Bautista ishcag discïpulunwan caycäyargan. 36Tsaypa Señor Jesucristo päsaycagta Juan Bautista ricasquirnam nirgan: “¡Ricäyay! Paymi Dios Yaya cachamungan mallwa Cordërunnö Salvamagnintsic.”
37Tsaynö niptinnam, Juan Bautistatapa ishcan discïpuluncuna jagesquir Señor Jesucristopa gepanta gatirnin aywayargan. 38Señor Jesucristonam gepanman tumaycur tsay runacunata tapurgan: “¿Imatatan ashiyanqui?”
Tsaynö niptinnam niyargan: “Maestru, ¿maychötan patsacushcanqui?”
39Señor Jesucristonam nirgan: “Shayämuy ricätsiyänagpag.”
Tsaynö nirmi, maychö patsacunganta ricätsiptin, las cuatro de la tardipita Señor Jesucristowan quëdayargan. 40Juan Bautistata cäsurnin gatiragnincuna aywagcunapam juccagpa shutin cargan Andrés. Payga Simón Pedropa waugenmi cargan.
41Tsaymi Andrésga jina öra waugen Simónta ashignin aywargan. Tincusquirnam nirgan: “¡Nogacunam Dios Yaya cachamungan Salvamagnintsic Cristowan tincuyargö!”
42Tsaypitanam Andrés waugenta pushargan Señor Jesucristocagpa. Chäriyaptinnam Simónta ricaycur Señor Jesucristo nirgan: “Gamga Jonáspa tsurin Simónmi canqui. Cananpitam shutiqui ‘Cefas’ canga.” (“Cefas” ninanga Pedro ninanmi cargan.)
Felipetawan Natanaelta Señor Jesucristo acran discïpuluncuna cayänanpag
43Tsay waräninnam Galilea provinciaman Señor Jesucristo aywananpag caycar, Felipewan tincusquirgan. Felipetanam “Acu, aywashun discïpulü canayquipag” nirgan.
44Felipega Betsaida marcapitam cargan. Tsay marcallapitam Andréswan Pedropis cayargan. 45Señor Jesucristo tsaynö niptinnam Felipe Natanaelta ashignin aywargan. Tincusquirnam nirgan: “¡Dios Yaya cachamungan Salvadornintsicwanmi tincuyargö! Payga Nazaret marcapita Josépa tsurin Jesúsmi. Paypagmi Dios Yayapa unay Moiséspis leyninchö gellgargan y waquincag profëtacunapis, cay patsaman shamunanpag canganta gellgayargan. ¡Tsaymi cananga chämushgana caycan!”
46Tsaynö niptinnam Natanael nirgan: “Nazaret marcapitaga ¡Acäsu pillapis alli runaga yargonmancu!”
Felipenam nirgan: “Masqui ¡acu aywashun regenayquipag!”
47Tsaymi Natanael chaycagta ricaycur Señor Jesucristo nirgan: “Cay runam sïga rasumpa Israel runacunanö mana mantsacur imatapis parlan. Payga manam ni imaypis llullacuntsu.”
48Tsaynö niptinnam Natanael tapurgan: “Señor, ¿imanöpatan nogata regemanqui?”
Señor Jesucristonam nirgan: “Nogaga musyämi imanö shongoyqui canganta. Tsaymi Felipe manarag gayashuptiqui ricargog, ïgos jachapa chaquinchö jamaycagta.”
49Tsaynö niptinnam Natanael declarargan: “Maestru, gamga Diospa Tsurinmi rasumpa canqui, Israel runacuna shuyäyangä reynïcuna.”
50Señor Jesucristonam nirgan: “Ïgos jacha chaquinchömi ricargog niptillagcu, ¿gamga criyinqui Diospa Tsurin cangäta? Cananpitaga mana ni imay ricangayqui atsca milagrucunataran ricätsiyäshayqui.” 51Señor Jesucristonam yapay nirgan: “Rasuncagtam niyag: ¿Yarpäyanquicu Jacob sueñuyninchö cielupita angelcuna urämugta y witsaypa cutigta ricarnin musyanganta, Dios Yaya paywan caycanganta? Tsaynöllam gamcunapis cielu quicharaycagchö ricäyanqui, Dios Yayapa Tsurin maytsicag angelnincunawan caycagta.”

robotstxt: allowed

filter: keep


text: 1Cuyaśhäcuna, pictapis “Diospa caćhaśham śhamú” niycuśhallanpá ama-ari awniyäśhunchu. Aśhwanpa Dios partipi caćhaśha ütac mana caśhantapis tuquictam yaćhapaycunanchic. Cay pachäćhu Diospi willacütucul pasaypi casquishcuna cayalcanmá. 2Chaycuna Dios partipi rasunpa caśhanta limacuyninpam chalapanqui: mayanpis “Salbacüca Jesus ya'anchicnu nunaman muyuśham śhamula” nïcunämi Dios partipi. 3Chaynu Jesuspi mana limäcá manam Dios partipïchu. Aśhwanpa Jesuspa cuntran śhalcücäpa unaypi uyalipäcuśhayquip partinmi. Cananmi ichá cay pachäćhüña chay cacuyan. 4Cuyaśhá chulilläcuna, amcunañatacmi ichá rasunpa Dios partipi capäcunqui. Paypa munaynin cay pachäta maquinćhu uywäcäpi mas jatun captinmari chay casquishcunäta llallïlälinqui. 5Paycuna cay pachäpi capäculmi caycunallapïtac limapäcunpis. Chaymi cay pachäpä cä nunacunäpis uyalipäcun. 6Ya'anchicmi ichá Diospa canchic. Chaymi paypa cäcunaca uyalimanchic. Diospa mana cäcunañatacmi ichá mana. Caycunawanmari chalapanchic rasun partipi ütac casquish partipi caśhantapis. 7Cuyaśhäcuna, Tayta Diosninchic cuyacüca cayaptin'a, quiquinchic-pula cuyanacunanchicmi. Mayanpis cuyacücá Diospa chulinñam, jinaman'a paytam lisinpis. 8Diosninchic cuyacüca cayaptin'a mana cuyäcämi ichá payta mana lisinchu. 9Cuyacuyninta camalaycachimanchic caypam: japallan cuyay chulinta cay pachäman caćhamula, paywan wiñay cawsayta umänanchicpämi. 10Cay cuyacuyca caynümá: Manam ya'anchicchu Diosta cuyalanchic, sinu'a paymi lluyta cuyal caćhamula chulin Jesusta juchanchicpi wañuycul quiquinwan allinpa licaycachimänanchicpä. 11Cuyaśhäcuna, caynu Diosninchic cuyayämaptinchic'a, chaynümi ya'anchicpis cuyanacunanchic. 12Aw, rasunpa manamá mayanpis licanchu Diostá. Chaynu captinpis cuyanacuptinchic'a ya'anchicćhu uyaypa caycuśhancämari cuyacuyninta mastalä wiñaycachin. 13Chaynütacmi Chuya Ispiritunta umäśhanchicpa yaćhanchic payćhu cawsaśhanchicta, paypis ya'anchicwan cawsaśhanta. 14Ya'acunamá licapäculá Tayta Dios chulin Jesusta jinantin pachäpa Salbacünin cananpä caćhamuśhanta. Chaymi lluymanpis willacuyalcá. 15Ñatac mayanpis Jesus Diospa Chulin caśhanta awnïcá Diosninchicwanmi cayan, Diospis paywantacmi cayan. 16Chayurá Dios rasunpa cuyamäśhanchicta sumätam tantialpunchicpis chalapacunchicpis. Diosninchic'a sumä-sumä cuyacuyniyümi. Chaymi cuyacuyćhu cawsäcá paywan cayanchic, Diospis ya'anchicwantac cayan. 17Caynu cayäśham cuyanacuyninchic masta wiñaycuptin cay pachäćhu Jesusnuy cawsayanchic. Chaymi cäraycunan muyuncäćhu mana manchalinanchic can'achu. 18Rasunpa sumä cuyamäninchicta manam imapi manchacunanchicchu. Chay cuyacuyninmi ima manchacuytapis lluy chincachin. Sïchuśh manchacul'a mućhuycachimänanchicta pinsalmi manchacunchic. Chayurá rasun cuyamäśhanchicta manalämá tantianchiclächu. 19Tayta Dios puntacta cuyamaptinchicmari ya'anchicpis cuyaycunchic. 20Ñatac “Tayta Diosta cuyämi” niyalpis chalapacü-masinta ćhïnicücá pasaypi artishmi. ¿Licaśhan chalapacü-masinta mana cuyayalchun, mana licaśhan Tayta Diostalä cuyälunman ampá? 21Chaymi pay camachimälanchic: “Diosta cuyäcá, chalapacü-masintapis cuyanantacmi” nil.


text: 1Ñukanchikuna kreyishpanchikuna Jesukristu Tata Diospa wambran kananta Tata Diospa wambrankuna kanchisapa. Chaypina Tata Diospa wambrankuna kashpanchikuna payta sukaman kuyashpa kawsanchisapa. Chashna Tata Diosta kuyashpanchikuna tukuy paypa wambrankunatapish kuyananchikuna tiyan. 2Tata Diosta kuyashpanchikuna paypa kamachikunankunata kasushpa kawsashpanchikuna yachanchisapa Tata Diospa wambrankunatapish kuyananchikunata. 3Tata Diosta kuyashpanchikuna kushikushpalla paypa kamachikunankunata kasushpa kawsanchisapa. Tata Dios yanapawaptinchikuna atipanchisapa kasuyta. 4Tata Diospa wambrankuna kashpanchikuna manana vanidarta rurashpanachu kawsashunchisapa. Tata Diosta tukuy shunku kreyishpa kawsashpanchikuna manana uchallikushpanachu kawsashunchisapa. 5Jesukristu Tata Diospa wambran kananta tukuy shunku kreyishpanchikuna manana vanidarpinachu kawsashunchisapa. 6Jesukristu sielumanta kay allpaman shamushpa yakupi bawtisakurkan. Chaymanta wañushpa yawarninta icharkan. Yakupi bawtisakushkanrayku yawarninta ichashkanrayku yachanchisapa Tata Diospa wambran kananta. Jesukristu shamurkan mana bawtisakunanllapachu. Shamurkan yawarninta ichashpa wañunanpa. Chaymanta Tata Diospa Espiritun mana llullakushpa yachachiwanchisapa Jesukristu Tata Diospa wambran kananta. 7Sielupi kimsa yachachiwakninchikuna tiyan: Tata Dios, Tata Diospa wambran, Tata Diospa Espiritun. Chay kimsantin idenllata willawanchisapa Jesukristu Tata Diospa wambran kananta. 8Chaymanta allpapi kimsa laya yachachikunanmanta allita yachanchisapa Jesukristu Tata Diospa wambran kananta. Tata Diospa Espiritun chayta yachachiwanchisapa. Chaymanta Jesukristu yakupi bawtisakushkanrayku chaymanta wañuptin yawarnin ichakushkanrayku yachanchisapa Tata Diospa wambran kananta. Kimsantinkuna idenllata yachachiwanchisapa. 9Runakuna suk imata willawaptinchikuna allita kreyinchisapa. Tata Diospa rimanan chay runakunapa rimanankunamanta ashwan allimami. Tata Dios yachachiwanchisapa Jesukristu paypa wambran kananta. Chayrayku akuychi Tata Dios yachachiwananchikunata tukuy shunku kreyiypachi. 10Ñukanchikuna tukuy shunku Jesukristuta kreyishpa kawsashpanchikuna allita yachanchisapa pay Tata Diospa wambran kananta. Tata Dios rimaptin Jesukristu paypa wambran kananta wakin runakuna mana kreyinsapachu. Chashna mana kreyishpankuna rimaykansapa Tata Dios llullakunanta. 11Tata Dioska willawashkanchisapa wambran Jesukristuta kreyishpa kawsashpanchikuna paywan tantalla mana tukuyniyukta kawsananchikunata. 12Tata Diospa wambran Jesukristuwan tantalla kawsashpanchikuna Tata Dioswan mana tukuyniyukta kawsashunchisapa. Jesukristuta mana kreyik runakuna manami Tata Dioswanchu kawsankasapa. 13Kankuna allita kreyinkichi Jesukristu Tata Diospa wambran kananta. Chayrayku kay kartata killkaykaykichi allita yachanaykichipa sieluman rinaykichita Tata Dioswan mana tukuyniyukta kawsak. 14Tata Dios yachachiwanchisapa paypa munananllata roygananchikunapa. Chashna munananllata roygashpanchikunaka allita yachanchisapa uyariwananchikunata. 15Tata Dios uyariwananchikunata yachashpanchikuna yachanchisapa tukuy roygashkanchikunata kuwananchikunata. 16Ichará kawanchisapa Jesukristuta kreyikmasinchikuna mana allita ruraykanankunata. Mana allita rurashpankunapish mana wañuymanchu riykansapa. Chayta kawashpanchikuna Tata Diosta roygaypachi paykunata yanapanankunapa. Paykunapa roygaptinchikuna Tata Dios perdonashpa yanapankasapa ashwan allita rurashpa kawsanankunapa. Mana wañunapa laya uchata ruraykaptinkuna Tata Dios perdonankasapa. Chaymanta suk runakuna sukaman mana allita rurashpa kawsashpa Tata Diosta mana nima kasunayansapachu. Chay runakuna wañuyman riykansapa. Mana Tata Dioswanchu kawsansapa. Ñuka mana rimanichu chay laya runakunapa Tata Diosta roygananchikunapa. 17Mana allita rurashpanchikuna uchallikunchisapa. Tiyan mana wañunapa laya ucha. 18Yachanchisapa Tata Diospa wambrankuna kashpanchikuna mana uchallikushpachu kawsashunchisapa. Tata Diospa wambran Jesukristu kuydawaptinchikuna supayka mana atipanchu uchallichiwayninchikunata. 19Yachanchisapa tukuy kay allpapi supay sukaman kamachikuykananta. Chashna supay kamachikuykaptinpish yachanchisapa Tata Diospa wambrankuna kananchikunata. 20Yachanchisapa sielumanta Tata Diospa wambran Jesukristu shamushkanta riksichiwananchikunapa Tatan Dios deveras Dios kananta. Chaypina ñukanchikuna Tata Diosta riksishpanchikuna wambran Jesukristuwan tantalla kuyanakushpa kawsanchisapa. Payka deveras Diosmi. Paymi mana tukuyniyukta kawsachiwanchisapa. 21Wambraynikuna, ama ruradu dioskunata munaychichu. Ñuka Juan chayllata killkashkaykichi.


text: 1Nuqa Juanmi kriyiqkunapa rikaqnin kar, kusala munashay kriyiq masiy Gayo, kay kartata iskribishuni. Chaqa qampaqmi kusalata llakini ima. 2Kriyiq masiy Gayo, yach'animi qamqa kusa allinta puriyanki Dyusninchikwan nir. Chaymi Taytanchik Dyusman kusata maƱakuni, pay yanapashutin ama imapis pasashutin, allinla ima kanaykipaq. 3Chaymi wakin kriyiq masikikuna watukumaq ch'amur parlamasha qampaq, kaynu nir: Qamqashi chiqap kaqlapi kar, kusa allinlata rurar kawsanki nir. Chaymi chaynu nimarllapaqa, kusalata aligriyachimashallapa. 4Chaqa tukuy nuqallapi ima katin aligriyanaymantaqami, ashwan masta aligriyachiman, qamkuna wamray yupay kaqkunaqashi chiqap Jesucristo munashannulla rurar kawsankillapa nir yach'ashayrayku. 5Kriyiq masiy, qam chay uknikikunata ima ministishanpi yanaparqami kusala allinta rurayanki. Chaynulla yanapayankipismi, chay uklawmanta kaq kriyiq masikikunatapis. Chaqa chaynu rurarqami ashwan kusala mas allinta rurayanki. 6Chaynu yanapakushaykiraykumi, runakunaqa qamqashi kusalata llakipanki paykunataqa nir, tukuy kriyiqkunapa naypanpi rimasha. Chaymi kusalata kananqa rugashuni chay ukninchikkuna Dyus munashanta yach'achikuq riqkunata ima ministishanpi yanapanaykipaq. Chaynuqami paykunaqa, Amitunchikpa kusala shumaq rimayninta rir yach'achikunanllapapaq. 7Chaqa paykunaqami Jesucristupaq yach'achikunanpaq kusalata yarpushallapa. Piru chaynu yach'achikuq rinanpaqqa manami ministishachu chay mana kriyiq runakuna yanapanantaqa. 8Chayraykumi nuqanchikkuna yanapayta puytinchikllapa paykunaqa rir yach'achikunanpaq, chiqap kaq Jesucristupaqqa. 9Kriyiq masiykuna, nuqami qamkunaman iskribimuray uk kartata. Piru chay qamkunapimi kan uk runa Dio'trefes shutiq. Paymi chay ima nir iskribishushayllapapaq mana allintachu yarpun. Ashwanmi pay munashannulla rurachishurllapa ima, kusala mantakuq ima kanayan. 10Chayraykumi nuqa rikashuqllapa shamurqa, chay runataqa qayachimur allita parlashaq. Chaqa nuqami yach'asha kani, chay runaqashi kusala mana allin kwintunkunawan, chaynulla llullakur ima rimar purin, nuqakunapaq nir. Chaynullami yach'ashapis kani, chay runaqashi kriyiq masinchikkuna yach'achikur ch'atinmapis mana samachinchu. Chaymi ashwan wakin kriyiqkuna samachikushaq nitinllapamaqa mana samachikunanllapata munar chay kriyiqkunapa tantakananllapa wasimanmatapis itakur manana tantakananllapamatapis munanllapanachu ima nir. 11Kusala munashay kriyiq masiy, amami chay mana allinta rurayashanllapakunata ima rurarchu, allin kaqlata rurar kawsankillapa. Chaqa chay allinta ruraqkunaqami Dyuswan kawsanllapa. Piru chay mana allinta ruraqkunaqami, Dyustaqa mana rikar riqsishallapalamapischu. 12Piru chay ukninchik Demetrio-shuypaqami Dyustaqa riqsir kriyishanrayku, kusa allinlata rurar kawsan. Chaymi chaynu chay chiqap kaqpi kriyir allinlata rurashanrayku, wakin rikaqkunapis kusa allinlata rimanllapa paypaqqa. Chaynullami nuqakunapis, payqami kusa shumaqta kawsan nir rimanillapa. Chaqa qamqami yach'anki imata rimarpis chiqap kaqlata rimanillapa nir. 13Kriyiq masiy Gayo, kusala achkaraqmi kan willashunaypaqqa. Piru manami munanichu kay kartayllapi iskribir willashunaypaqqa. 14Chayraykumi mana tardarchu daskaqla shamunayani rikashuq, chaypinami qam qamllawanna parlanapaq. 15Jesucristumi yanapar kusala shumaqta kawsachishunqa. Kaymanta kaq kriyiq masinchikkunami qampaq saluduta kach'amun. Piru kriyiq masiy rugashayki, saludapamanaykipaq chaypi kaq tukuyla kriyiq masinchikkunatapis. Chaynumi kanqa.


text: 1Kinsa kaq watapi Judá suyu rey Joacim kamachikushaqtinmi, Babilonia suyu rey Nabucodonosorqa Jerusalenman hamurqan, hinaspan llaqtata soldadonkunantin muyuykurqan. 2Señor Diosmi Nabucodonosorwan Judá rey Joacimta hap'ichirqan, hinallataq Diospa wasinpi serviciokunatapas wakinta apachirqan. Hinan chaykunata Babilonia suyuman apaspa diosninpa imaymanankunata waqaychana wasiman churarqan. 3Reymi oficialkunaq umallin Aspenazta kamachirqan Israel rey ayllumanta allichachaq runakunamanta wakin waynakunata akllamunanpaq. 4Chaykunan kanan qhali waynakuna, sumaq rikch'ayniyoqkuna, imaymana yachaqkuna, usqhaylla yachaqaqkuna, allin yuyayniyoqkuna, reypa wasinpi tukuy imapipas allin ruwaqkuna ima. Paykunamanmi umalli Aspenazqa Caldea runakunaq qelqaynintapas rimaynintapas yachachinan karqan. 5Reytaq chay waynakunaman sapa p'unchay mikhunan mikhuyta ukyanan vinota haywachirqan. Kamachillarqantaq kinsa watantin paykunata yachachinanpaq, hinamantataq reypa kamachin kapunankupaq. 6Chaykuna ukhupin kasharqan Judá ayllumanta waynakuna Daniel, Ananías, Misael, Azariaspiwan. 7Oficialkunaq umallinmi suticharqan Danielta Beltsasarta, Ananiasta Sadracta, Misaelta Mesacta, Azariastataq Abed-negota. 8Danielmi ichaqa yuyaykukurqan reypa mikhunanwanpas vinonwanpas mana qhellichakunanpaq. Chaymi Danielqa valekurqan oficialkunaq umallinta, ama chay mikhunakunata qonanpaq 9Diostaq umalli Aspenazwan Danielta khuyapayachispa sumaqta qhawarichirqan, 10Hinan payqa Danielta nirqan: –Wiraqochay reytan manchakuni, paymi mikhunaykichistapas ukyanaykichistapas t'aqapurqasunkichis. Wayna-masiykichiskunaq uyanmanta aswan q'elluta uyaykichista rikuspa hinan, reyqa qankuna hawa umayta qhoruchiwanqa, nispa. 11Aspenazmi Danielpaq, Ananiaspaq, Misaelpaq, Azariaspaqwan mayordomota churasqa. Paytan Danielqa nirqan: 12–Valekuykin kamachiykikunata probaykuwanaykikupaq. Chunka p'unchaynintin yuyukunata chaqallullatawan mikhuchiwayku, unullatataq ukyachiwaykupas. 13Hinaspayki uyaykuta tupachinki reypa mikhunan mikhuq waynakunaq uyantawan, hinaspa imaynatachá rikuwankiku chayman hina ruwawankiku, nispa. 14Hinan mayordomoqa uyakurqan, hinaspan paykunata chunka p'unchayta probaykurqan. 15Chunka p'unchaymantataq uyankuqa aswan allin, cuerponkupas aswan kallpachasqa rikhurirqan, reypa t'aqapusqan mikhunata mikhuq waynakunaq rikch'ayninmantaqa. 16Chaymi mayordomoqa paykunapaq t'aqasqa mikhunatapas ukyananku vinotapas mana qopuqñachu, aswanmi yuyukunatawan chaqallutawan paykunaman mikhuchiq. 17Chay tawa waynakunamanmi Diosqa qorqan yachayta, imaymana qelqakuna reqsiyta, imaymana entiendeytawan. Danieltaq imaymana rikhuriypa, mosqoypa imachus kasqanta sut'inchayta yachaq. 18Waynakunata pusananpaq reypa nisqan p'unchaykuna hunt'akuqtintaq, Aspenazqa paykunata Nabucodonosorman pusarqan. 19Reytaq paykunawan rimarqan, hinan llapanku ukhupi mana hukllapas karqanchu Daniel hina, Ananías hina, Misael hina, Azarías hina, chaymi paykunaqa reypa kamachin kapurqanku. 20Reyqa imatapas yachayta entiendeyta munaspa tapuykuspanmi, chunka kuti aswan allintaraq paykunata tarirqan suyuntinpi llapan layqakunamantapas watuqkunamantapas. 21Danieltaq reypa kamachin kapurqan rey Ciroq kamachikuyta qallarisqan watakama.


text: 1Nätan Jerusalenchru Jesusman yupachicugcunata yanapapäcunaypag chay ofrenda goturcayangaytaga gotupäcunqui Galacia ninganpa Jesusman yupachicug gotucagcunachru imanaypa gotupäcunanpagsi yachrachingänuymi. 2Chaura lapaysi gamcunaga lapan domingum imanuysi gänapäcungaypita aygatas raquipäcunqui ofrendata gotupäcunaypag. Jinarcurmi chaytaga shumag chrurapäcunqui chrurashala cayänanpag, noga chraramuptïrag mana chay golgueta goturcayänaypag. 3Nä gamcunacagman chraramurga gamcuna acrapäcungay runacunatam cachrashag Jerusalenta cartantinta, wacchru Jesusman yupachicug-mayinchicunapag, chay gotupäcungay golgueta apapäcunanpag. 4Jinacayta nogasi aywanärag ima captinga, aywashagmi paycunawan. 5Nätan gamcunaman aywamunäpagga naupataga aywashag Macedoniaparan. Chaypitaran chayman chrämushag. 6Chraramuptïga quizämi cashun unaylaragsi u quizämi cashag chaychru tamya wichan pasangancamaragsi. Chaypitachr yanapapäcamanqui aywanäcagta aywanäpag. 7Nätan cananga manam aywamuyta munächu ricapäcugniqui rätulapagga, antis aywamuyta munayä unaylarag gamcunawan cananchipagmi. Chaura Munayniyog Diosninchi munaptinga chaynuychri canga. 8Nätan cay Efeso marcachrüga cashag ‘Pentecostés’ ninganchi fiestacamaran. 9Caychrüga aliscam runacuna Jesuspita mayacuyta munarcayan. Chauraga ali willapataran willapäcushag mas achca runacuna Jesusman yupachicurcänanpag, chranin runacuna conträ sharcurcayaptinsi. 10Chayman Timoteo chraramuptinga ricayärilay alipa gamcunawan cushisha cananpag. Payga noga yupaymi rurayan Munayniyog Dios ninganta. 11Chauraga payta ama maygaysi ricapäcuychu manacag runapagga, antis ofrendaycunawan yanapayärilay ricamagnï aywamunanpag. Caychrüga payta shuyararcayä Jesusman yupachicug-mayinchicunawanmi. 12Nogaga Apolostas achca cutim “Aywalaynar” nirä, Jesusman yupachicug-mayinchicunawan parëju ricapäcugniqui aywamunanpag. Nätan payga raquicasha capäcuptiquim mana aywamuyta munarachu. Chaura payga mas guepamanragchri aywamunga. 13Nätan ima juchamansi mana ishquipäcunaypag mayag mayagla capäcuy. Chaynuyla Jesusman yupachicurcayar cawapäcuy. Diospa runancunanuy cawapäcuy, jinaman imanaypa ayganaypas Dioslata servipäcuy. 14Chaura ima-aygata rurapäcursi rurapäcuy cuyanacur. 15Jesusman yupachicug-mayïcuna, gamcunaga shumagmi musyarcayanqui chay Acaya ninganchru Estéfanas, jinaman paypa castancuna puntata ali willapata chrasquicurcanganta. Paycunaga chaypinpita-pacham Jesusman yupachicug-mayinchicunata tucuynaypa serviyälar cawarcayan. 16Chauraga gamcunas paycunanuysi cagcunataga cäsucurcanquimanmi. Nätan paycunanuysi yanapäcugcunataga, jinaman alisca uryagcunataga, lapantam cäsucurcanquiman. 17Jinaman nogaga aliscam cushirayä Estefanasta, Fortunatota, Acaicota nogata ricapäcamänanpag cayman cachrapäcamungaypita. Paycunaga aliscam yanaparcayäman, gamcunas aywarärimurga fijun yanapapäcamanquiman. 18Paycunaga gamcunata valorchächipäcushungaynuymi nogatas valorcharäriman. Chaynuy runacunata gamcunaga alisca alipam ricapäcunquiman. 19Asia ninganchru Jesusman yupachicugcunam salüduta aparcayächimushunqui. Chaynuytan Aquilawan Priscilas, jinaman paypa wayinchru Munayniyog Jesusman yupachicug gotucagcunas salüduta aparcayächimushunqui. 20Salüduta aparcayächimushunqui Jesusman yupachicugcuna lapalanmi. Gamcunas wamayasha runa tincugnuy lapaycuna jucniquis jucniquis cushisha saludänacurcay. 21Noga Pabloga quiquïmi maquïwan cay salüduta isquirbiyämü gamcunapag. 22Nätan pisi Munayniyogninchi Jesucristota mana cuyagga cachun lutan runapag ricasha. Payga nämi aywayämun. 23Chauraga Munayniyogninchi Jesucristo gamcunata cuyapälar yanapapäcushunqui ima-aygachrüsi. 24Nätan paypa runan capäcuptiquim nogaga lapaytas cuyarcayag, jinaman chaynuysi nircayag. Chaynuy cachun.


text: 1Re' i QaJaaw Dios je' wili i xuq'or reh i Moisés: 2Chaq'or keh i k'uhb'aal wili i aj Israel: Chi re' taqe i wili i rub'eeh i poh naakiye'em reh i QaJaaw Dios. Re' taq noq naa amolom awiib', re' i santo laj moloj iib' naa aq'orom taq reh i hat. 3Re' taq i hat waqiib' q'iij taq naa akamaniik, eh paruwuuq q'iij ma' naa ta taq akamaniik chi jumpech, ruum re' re' i hi'limb'al q'iij xiik'naah loq'il. Eh ar naa taq a'nam i santo laj moloj iib', xa aha' pa' taq nee ti patinik naa taq aye'em ruloq'il i q'iij re' re' ye'b'al runimaal nuwach i hin, hin Dios. 4Re' taqe i rub'eeh i poh re' taqe q'iij wilik ruloq'il, re' noq naa taq awik'sam i ninq'iij noq naa taq a'nam i santo laj moloj iib' ye'b'al runimaal wach i QaJaaw Dios. Eh manlik paruq'ijil naa amolom taq awiib'. 5Chupaam i kajlaj rub'eeh i peet poh paruxq'eqiil naa taq atoq'aam i ninq'iij inik'tesjik ruum i keliik chaloq i aj Israel ar Egipto. 6Eh pan ho'lajuuj rub'eeh i poh re' re' naa taq awik'sam i ninq'iij ink'uxarik wii' i kaxlanwi'k ma' kojooj ta ch'amb'esb'al reh. Re' re' naa taq a'nam chi ye'b'al runimaal wach i QaJaaw Dios. Eh wuquub' q'iij taq naa ak'uxum i kaxlanwi'k re' re'. 7Eh pampeet q'iij naa taq a'nam i santo laj moloj iib' reh ninq'iij. Eh ma' naa ta taq akamaniik chi jumpech. 8Eh wuquub' q'iij taq naa ak'atam i mayiij chuwach i QaJaaw Dios. Eh paruwuuq q'iij naa taq a'nam i santo laj moloj iib', eh ma' naa ta taq akamaniik chi jumpech, inki Dios. 9Re' i QaJaaw Dios je' wili i ruq'or reh i Moisés: 10Chaq'or keh i aj Israel i k'uhb'aal naa nuye'em taq aweh. Eh noq hat taq chik okinaq chupaam i ye'aab' naa nuye'em taq aweh nee taq inasik' i peet wach atik, nee taq i nak'am cho junchuht-oq nee taq i nayeew reh i k'amal kib'eeh aj tiij. 11Eh chi junwaar reh i hi'limb'al q'iij, re' i k'amal kib'eeh aj tiij naa ruq'asam i peet wach taq atik chi mayiij chuwach i Dios, re' chi nee taq i ruk'ul aweh, eh nee taq i ruyeew cha weh i rotob'il. 12Eh noq naa taq aq'asam chi amayiij i junchuht chi wach taq atik naa taq aq'asam chi ak'atoj mayiij chi ye'b'al ruloq'il i Qajaaw i jinaj rak'uun tentzun jinaj haab' wilik reh, manlik wach i ruti'jolal. 13Eh naa wo' taq aye'em ik'inaq waxiqiib' libra chi arina naa taq aaxilakeem ruuk' aseite noq naa taq ak'atam chi nk'ohnik laj mayiij chuwach i QaJaaw Dios. Eh re' taq i naa aq'asam chi xa chi t'urimaj mayiij koruman chi jinaj lemeta chib'ih pa' taq i naa aye'em. 14Eh noq komajaa' taq i naaq'asaj i mayiij re' re' chuwach i QaJaaw, ma' naa ta taq ak'uxum i kaxlanwi'k, ni xata re' i trigo chi k'ilimaj wach, ni xata chi rax, konaa taq aq'asam aamayiij kora'j taq naa ak'uxum re'. Re' wili jinaj i k'uhb'aal naa rukahniik cha naah taq i hat je' wo' chikinaah taq awiih aamaam, eh naa taq a'nam xa aha' pa' taq naa aak'achariik. 15Eh chupaam i q'iij noq naa taq aq'asam amayiij iraaj ruq'orom chi junwaar reh i hi'limb'al q'iij. Ar taq naa rutohq'iik reje awajlaam i wuquub' xamano chi manlik. 16Eh ar naa rutohq'iik reje chi junwaar reh i hi'limb'al q'iij korehtaal i manlojik lajeeb' roxk'ahl q'iij kora'j naa wo' chik taq aq'asam re' i ak' naq'wach taq atrigo chi amayiij chuwach i QaJaaw Dios. 17Eh naa wo' taq ak'amam cho panapaat i ka'kab' chi kaxlanwi'k korjinaq ruuk' i waxiqiib' libra i holohik laj arina chaq'samaj ruuk' i ch'amb'esb'al reh. Eh naa taq aq'asam i peet wach taq atrigo chi amayiij chuwach i QaJaaw Dios. 18Eh noq naa taq aq'asam i kaxlanwi'k, naa taq aq'asam haa' wuquub' i kok' imas tentzun ju'jun haab' i wilik keh manlik wach i kiti'jolal, eh jinaj i k'isa imas wakax, kiib' imas tentzun, naa taq aq'asam chi ak'atoj mayiij ink'ohnik i naa ruponiik chuwach i QaJaaw Dios. Ma' xata re' taq amayiij chi naq'wach, i riis uuva taq naa aye'em. 19Eh naa wo' aq'asam taq chi amayiij jinaj imas kaprax chi riij taq amahk. Eh kiib' i rak'uun tentzun ju'jun haab' i wilik keh naa taq aq'asam chi amayiij k'amb'al taq awiib' panotob'il ruuk' i Dios. 20Re' i k'amal kib'eeh aj tiij naa ruq'asaniik reh chuwach i Dios chi jinaj mayiij wilik ruloq'il. Eh noq naa taq aq'asam i kaxlanwi'k korjinaq ruuk' i peet taq wach atik naa wo' taq aq'asam chi amayiij i kiib' chi imas rak'uun tentzun, naa rukuxesjiik ruum i QaJaaw Dios. 21Eh chupaam q'iij re' re' naa taq a'nam i santo laj moloj iib'. Eh ma' naa ta taq akamaniik chi jumpech. Re' i k'uhb'aal wili naa ruwihiik chi junelik, naa rukahniik taq cha naah taq i hat, je' wo' chikinaah taq awiih aamaam, eh naa taq animam taq i hat xa aha' pa' taq naa apatiniik. 22Eh noq naa ruponiik i q'iij i rumolariik i wach taq atik ma' naa ta taq rukuxiik asik'im i wach. Eh ma' naa ta taq asik'im i naa rukahniik pariij, cha kanaa' la' taq keh i neb'aa', je' wo' keh i tokoom tinamit. Re' wili korik ruum re' hin taq aaDios kinq'orik reh, inki. 23Re' i QaJaaw Dios je' wili i xuq'or reh i Moisés: 24Re' hat cha q'or keh i na'ojb'al wili i aj Israel, chupaam i peet q'iij reh i ruwuuq poh, naa taq aninq'ijeem i hi'limb'al q'iij naa taq a'nam i santo laj moloj iib'. Ar taq naa ruk'uliik panak'ux i ruhuupjiik paam i tuun. 25Eh naa taq aq'asam i k'atoj mayiij chuwach i QaJaaw Dios. Eh ma' naa ta taq akamaniik chi jumpech, chupaam i q'iij re' re', inki Dios. 26Re' i QaJaaw Dios je' wili i xuq'or reh i Moisés: 27Eh pan lajeeb' rub'eeh i ruwuuq poh ruq'ijiil ruye'ariik i mayiij i kuyb'al mahk. Chupaam i q'iij re' re' naa taq a'nam i santo laj moloj iib'. Eh naa taq akanaam i q'iij re' re' reh taq atiij chi ma' a'nam ta taq awa' ahaa', eh naa taq aq'asam ak'atoj mayiij chuwach i QaJaaw Dios. 28Eh chuwach i q'iij re' re' ma' naa ta taq akamaniik chi jumpech, ruum chupaam i q'iij re' re' naa taq rukuyum amahk taq aaWaJaaw aaDios. 29Eh xa awach pa' i ma' nee ta rub'an rutiij chi ma' rub'anam ta ruwa' ruhaa' chupaam i q'iij re' re' naa rehtesjiik reje chi kixilak i aj Israel. 30Xa awach pa' i neen kamanik chupaam i q'iij re' re', re' hin naa nusacham wach chi kixilak i aj Israel. 31Eh chupaam i q'iij re' re' ma' naa ta taq akamaniik chi jumpech. Re' k'uhb'aal wili naa rukahniik chi junelik, cha naah taq i hat, je' wo' chikinaah taq aawiih aamaam. Eh naa taq animam xa aha' pa' taq nee ti k'achariik. 32Eh re' q'iij re' re' naa taq aye'em ruloq'il naa taq ahi'liik naa rukamaniik reh i rub'anariik taq atiij chi ma' naa ta taq a'nam awa' ahaa'. Ar taq naa atoq'aam chupaam i ruxq'eqiil reh i rub'eleej rub'eeh i ruwuuq poh, eh ko paruxq'eqiil chik chi junwaar taq naa amayam. 33Re' QaJaaw Dios je' wili i xuq'or reh Moisés: 34Re' hat cha q'or keh i aj Israel i k'uhb'aal wili: Chupaam i ho'lajuuj rub'eeh i ruwuuq poh wuquub' q'iij naa taq aninq'ijeem i kok' paat korjinaq ruuk' xaq chee', ye'b'al runimaal wach i QaJaaw Dios. 35Eh naa taq a'nam ruuk' i santo laj moloj iib' chupaam i peet q'iij. Eh ma' naa ta taq akamaniik chi jumpech chupaam i q'iij re' re'. 36Eh chuwach i wuquub' q'iij re' re' naa taq ak'atam amayiij ye'b'al runimaal wach i QaJaaw Dios. Eh chupaam i ruwuuq q'iij naa taq a'nam i santo laj moloj iib', eh naa taq ak'atam amayiij chuwach i QaJaaw Dios. Re' re' jinaj i ninq'iij, ma' naa ta taq akamaniik chi jumpech. 37Re' taqe i wili rub'eeh i poh q'e' looq naa taq aye'em reh i QaJaaw Dios, re' taq i naa a'nam wii' i santo laj moloj iib'. Eh chupaam i q'iij re' re' naa ak'atam taq amayiij chuwach i QaJaaw. Eh naa wo' taq aq'asam amayiij xa chi naq'wach, taqe i chikop, ruch'ihil taq aamayiij i riis uuva re' q'oreel chih q'ijil i ruk'ul taq chi naa aye'em. 38Xa re' la' naa taq akanaam i hi'limb'al q'iij chi loq'oomb'al reh i QaJaaw Dios, ruum re' i mayiij taq naa aye'em, ma' xata re' i naa taq asihim reh, ma' xata re' aq'orom taq chi naa aye'em, ma' xata re' i xanaruchaliik taq panak'ux chi naa taq aye'em reh i QaJaaw Dios. 39Eh chupaam i ho'lajuuj rub'eeh i ruwuuq poh noq amolom taq chik i wach chu'nchel taq atik amu'uun wuquub' q'iij taq naa a'nam i ninq'ijinik ye'b'al runimaal wach i QaJaaw, eh chupaam i peet q'iij reh i ninq'iij naa taq ahi'liik, eh chupaam i ruwahxaaq q'iij naa wo' taq ahi'liik, ruum wilik kiloq'il. 40Eh chupaam i peet q'iij naa ak'amam taq chaloq i wach aachee' xiik'naah chihojal, naa wo' ak'amam taq chaloq i xaq ipak' i xaq i chee' xiik'naah kiholwochiil, i chee' q'oos wilkeeb' chi' rooq ha', manlik wuquub' q'iij naa ruwihiik taq rusuqkiil ak'ux chuwach i QaJaaw Dios. 41Eh rajlaal haab' chupaam ruwuuq poh wuquub' q'iij taq naa a'nam i ninq'iij ye'b'al runimaal wach i QaJaaw Dios. Re' i k'uhb'aal wili naa ruwihiik chi juneliik naa rukahniik cha naah taq i hat, je' wo' chikinaah taq awiih aamaam. 42Eh chuwach i wuquub' q'iij re' re' i hat taq aj Israel i chawaasb'al taq ak'amam chaloq chi chupaam taq i xaq chee' naah paat taq naa awihiik. 43Je' taq re' i naa a'nam reh chi neenkinab'eej taq awiih aamaam, noq xwesaj taqe chaloq aamaam awati't xnuyeew taqe chi patinik chupaam i xaq chee' naah paat. Re' wili re' hin kinq'orik reh inki i Dios. 44Je' wili noq xuq'or i Moisés keh i aj Israel aha' wilik taqe i q'iij wilik kiloq'il naa kiloq'em wii' i QaJaaw Dios.


text:
José Figueroa
José María Cornelio del Corazón de Jesús Figueroa Alcorta sutiyuq runaqa (* 20 ñiqin ayamarq'a killapi 1860 watapi paqarisqa Córdoba llaqtapi - † 27 ñiqin qhapaq raymi killapi 1909 watapi wañusqa Buenos Aires llaqtapi) huk Arhintina mama llaqtayuq taripay amachaq wan pulitikupas runam karqan.
1886 watamanta pacha umalliq kachkaptin, 6 ñiqin chakra yapuy killapi 1890 p'unchawpi umalliqnamanta qarqurqan.
Córdoba Kamachiq runa (1880-1883)
Tayta: José Cornelio de Figueroa Valverde; Mama: Teodosia Alcorta Isnardi.
Warmi: Josefa Julia María de las Mercedes Bouquet Roldán.
Churinkuna: (?).
Yachaywasi: Colegio Monserrat.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: José Figueroa.


text: 1Diosqa sayarichun, enemigosnintaj tukuynejman ch'eqerakuchunku. Payta chejnikojkuna ñawpaqenmanta ayqechunku. 2Imaynatachus wayraqa q'oshñita chinkachin, ajinallatataj Qampis paykunata chinkachinki. Imaynatachus maphapis ninapi unuyapun, ajinallatataj sajra runaspis Diospa ñawpaqempi tukuchisqa kanqanku. 3Cheqan runasrí kusikunku. Diospa ñawpaqempi kusiywan junt'a kanqanku, kusiywantaj phinkiykachanqanku. 4Qankunaqa Diosman takirikuychej, sutinman takiykunata takirikuychej. Phuyus patapi sayasqa kajta jatunchaychej. Paypa sutenqa Tata Diosmin. Kusikuychej Paypa ñawpaqempi. 5Diosqa santo wasimpi tiyakun; Payqa wajcha wawaspa Tatanku, viudasmantaj kutikun. 6Diosqa sapan runata familia ukhupi tiyachin. Presos kajkunata kacharichispa, allin kawsayman churan. K'ullukojkunarí mana poqoj t'ajra pampapi tiyakonqanku. 7Diosníy, ch'in pampasta tukuchispa, aylluykej ñawpaqenman llojsejtiyki, 8jallp'aqa kharkaterqa, cielomantataj paramorqa. Sinaí Orqopis Diospa ñawpaqempi thalarikullarqataj, Israelpa Diosnimpa ñawpaqempi. 9Diosníy, Qanqa may jinata parachimorqanki, sayk'usqa herencia jallp'aykita sumaj jallp'aman tukuchinaykipaj. 10Aylluykitaj chaypi wasichakorqa. Qanrí Diosníy, k'acha kasqaykirayku, tukuy imata wajchasman qorqanki. 11Tata Diosqa ujta parlarqa, ashkha warmistaj chay sumaj willaykunata willarqanku. 12Reyesqa soldadosninkuwan ayqenku. Wasispi warmisqa partinakunku enemigosninkumanta qhechusqankuta. 13Qankunarí, oveja corrales wasaspi qhepakorqankichej, qolqewan lluch'isqa palomaj lijrasnin jina, qoriwan phurusnin lluch'isqa jinataj. 14Tukuy Atiyniyoj Dios ayqechishajtin reyesta, Salmón Orqo pataman rit'iykamushanmampis jina karqa. 15Basán Orqoqa Diospa orqonmin. Puntasnenqa may altos. 16Qankuna, alto orqos, imaraykutaj envidiakunkichej Diospa tiyakunan orqonta, maypichus Tata Diosqa wiñaypaj tiyakonqa, chayta. 17Diospa maqanakuna carretasnenqa waranqasmanta waranqa kanku; chay carretaspi Señorqa Sinaí Orqonmanta yupaychana wasinman jamun. 18Diosníy, pataman wicharerqanki presochasqasta apaspa. Runas jaywasorqanku, chaytataj jap'ikorqanki. Contraykipi sayaykojkunapis ñawpaqeykipi k'umuykukunku. 19Salvawajninchej Diosqa bendecisqa kachun; sapa p'unchay llasa apayninchejta apaysiwanchej. 20Diosninchejqa salvaj Dios; Tata Diosmin wañuymanta librajqa. 21Diosninchejqa enemigosninchejpa umankuta p'altanqa, pikunachus juchallikullankupuni, chaykunaj umasninkuta. 22Señorqa nin: Basanmanta kutichimusqayki. Mama qocha ukhumanta kutichimusqayki, 23enemigosniykej yawarnimpi chakisniykita mayllakunaykipaj, alqosniykipis chayta laqhonankupaj, nispa. 24Diosníy, Qanqa Diostaj, Reytaj kanki. Santo wasiykiman ashkhas qhepaykita jamushanku. 25Takejkunaqa ñawpajta rinku, tocajkuna qhepata rinku, chawpitataj sipaskuna rinku, chhulloqej panderosta tocaspa. 26Tukuyniykichej Señor Tata Diosta yupaychaychej; tukuy Israelmanta tantakojkuna yupaychachunku. 27Paykunaj ñawpaqenkuta sullk'a kaj Benjamín ayllu rin; rishallankutaj Judá ayllojta kamachejninkuna, Zabulonmanta, Neftalimanta kurajkunawan ima. 28Diosníy, atiyniykita rikuchiy. Noqaykuwan ruwasqaykita watejmanta sinch'ita sayachispa, sut'iman churay. 29Jerusalenpi kaj Temploykirayku, tukuy reyes t'inkata apamusonqanku. 30T'otoras ukhupi kawsaj phiña animalta k'amiy, jinallataj llajtaspa novillosninwan tantasqa torosta ima, pikunachus qolqeta munapayaspa runasta k'umuykachachinku, chaykunata. Maqanakuyllatapuni munaj runasta ch'eqerachiy. 31Egiptomanta kurajkuna kachasqa jamonqanku, Etiopiamanta runaspis usqhayllata makisninkuta Diosman oqharillanqankutaj. 32Diosman takirikuychej, kay pacha reyes, Señorman takirikuychej, 33pichus wiñay janaj pachapi sayasqa kashan, chayman. Uyariychej imaynatachus chay sinch'i atiyniyoj parlaynin uyarikojta. 34Willaraychej Dios atiyniyoj kasqanta. Paypa jatun kaynenqa Israel patapi kashan, atiynintaj cielokama chayan. 35Diosníy, santo Temploykimantapacha manchachikuna kanki; Israelpa Diosnenqa kallpata, atiytawan ayllunman qon. Diosninchejqa yupaychasqa kachun.


text: 1Ñawpa tiempu aypa mana alli yachachikuk runakuna israel runakunata llullachirkansapa. Kunanpish kankunapi aypa mana alli yachachikuk runakuna tiyan. Kankuna mana malisyaptikichi llullachishunkichi amana Jesukristuta allita kreyishpa kawsanaykichipa. Mana kreyinayansapachu Jesukristu wañushpa uchankunamanta salvanankunata. Chashna llullachikushpa yachachikuptinkuna Tata Dios raslla kastigankasapa. 2Aypa runakuna chay llullachikuk runakunata katishpa mana alli ruranakunata rurashpa kawsankasapa. Chayrayku suk runakuna rimankasapa Jesukristupa yachachikunan mana alli kananta. 3Chay llullachikuk runakuna kikinkunapa yuyayninkunallata yachachikushpa munansapa kullkita kunaykichipa. Ñawpamantapacha Tata Dios rimarkan tukuy llullachikuk runakunata kastiganankunata. Chayrayku mana kishpinkasapachu Tata Diospa kastigunmanta. 4Ñawpa tiempu suk angelkuna mana allikunata ruraptinkuna Tata Dios mana perdonarkansapachu. Chay angelkunata kadenashpa rawraykak ninaman wishchukurkansapa tuta likidupi kiparinankunapa. Chay tuta likidupi Tata Dios paykunata wakaychaykansapa willanan diyakaman maymanmi kachankasapa nishpa. 5Chaymanta ñawpa tiempu Noepish runamasinkunata allita yachachiptinkunapish mana munarkansapachu kreyiyta. Chayrayku Tata Dios mana perdonashpa tukuy allpapi yakuta untachirkan. Chaypina tukuy chay mana alli rurak runakuna sipikushpa wañurkansapa. Tata Dios alli rurak Noeta kanchis runakunawan tantallata salvarkansapa ama sipikushpa wañunankunapa. 6Chaymanta Tata Dios chay ishkay ñawpa llaktakuna Sodomata Gomorrata rupachirkansapa uchpa tukunankunakaman. Paykunata rupachirkansapa tukuy runakuna yachanankunapa Tata Dios mana alli rurak runakunata kastiganankunata. 7Chay Sodomapi kawsak runa Lot sukaman llakirkan llaktamasinkuna mana allita rurashpa kawsaptinkuna. Chayrayku Tata Dios chay ishkay llaktakunata rupachishpa chay alli rurak Lottaka salvarkan ama rupananpa. 8Chay Lotka tukuy diya kawarkan llaktamasinkunata sukaman mana allita rurashpa kawsaptinkuna. Uyarirkan mana allita rimashpa kawsaptinkuna. Chayta kawashpa uyarishpa sukaman tukuy shunku llakishpa kawsarkan. 9Tata Dios allita yachan yanapawayninchikunata ama llaktamasinchikunashina mana allita rurananchikunapa. Chaymanta Tata Dios tukuy mana alli rurak runakunata kawapayansapa suknin diyakaman kastiganankunapa. 10Mana alli munanankunallata rurak runakunata ashwan sinchita kastigankasapa. Chay runakuna mana nima Jesukristupa kamachikunanta kasunayansapachu. Sukaman kikinkuna kreyinakushpa munanankunallata rurashpa kawsansapa. Mana manchansapachu sielupi kawsak sinchi awtoridarkunata rabyachiyta. 11Angelkuna paykunamanta ashwan sinchi atipak kaykashpankunapish Jesukristupa ñawpakninpi mana animukunsapachu nima mana alli rurak kamachikukkunata chatashpa rabyachiyta. 12Chay awtoridarkunata rabyachik runakuna animalkunashina mana entiendinsapachu allitachu manachu ruraykansapa nishpa. Mana kuentata kunakushpalla munanankunallata rurashpa kawsansapa. Nasinsapa animalkunashina trampapi urmashpa wañunankunapa. Tata Diospa rimananta mana entiendishpankuna washanchansapa. Chayrayku iden animalkunashina wañunkasapa. 13Chay runakuna sukkunata sufrichishkankunashina Tata Dioska paykunatapish sufrichinkasapa. Diyapipish mana pinkakushpa kushikushpalla mana allita rurashpa kawsansapa. Kankunawan tantanakushpa mikushpankuna pinkakuna layakunata ruransapa. Mana allikunata ruraykashpankuna kikinkunalla kushikushpa llullachinakunsapa. 14Chay llullachikuk runakunaka maykan warmikunata kawashpa yuyansapa paykunawan uchallikuyta. Mana kunkanayansapachu uchallikuyta. Raslla kreyikuk runakunata llullachinsapa mana allita ruranankunapa. Rikchak laya kawanankunallata munansapa. Tata Dios chay laya runakunata sukaman kastigankasapa. 15Chay llullachikuk runakuna allita rurashkankunamanta manana allita rurashpana kawsansapa. Chay ñawpa tiempu kawsak Beorpa wambran Balamshina kawsansapa kullkita sukaman munashpa mana allita rurashpa. 16Chay yachachikuk Balam kullkita sukaman chaskinayashpa suk burru sawanpi riykarkan Tata Diosta roygananpa llaktanta kulluchinanpa. Chashna riykashpa chay burrun rasllana iden runashina rimakushpa willarkan ama chay mana alli yuyananta rurananpa. 17Chay mana alli yachachikuk runakunaka mana yakuyuk pukyukunashinami. Paykunaka puyukuna wayra chinkachinanshinami. Tata Dios chay llullachikuk runakunata mana tukuyniyuk tuta likiduman churankasapa. 18Chay laya runakuna sukaman alabanakushpankunapish yankamanta rimakunsapa. Chaymanta runakuna uchankunamanta llukshinayaptinkuna llullachinsapa kashkan paykunashina munanankunallata rurashpa kawsanankunapa. 19Chay runakunaka mana alli rurak runakunata willansapa yanapanankunata mana alli ruranankunamanta llukshichiyta. Chashna willashpankunapish mana atipansapachu ni pita yanapayta. Paykunaka mana alli ruranata amañashpa rurayta chay mana alli ruranankunata ruransapa. 20Chay llullachikuk runakuna suk tiempullata Señorninchi salvawakninchi Jesukristuta riksishpa manana uchallikushpana kawsarkansapa. Chaymanta Jesukristuta riksishkankunamanta sukaman munarkansapa kashkan mana allikunata rurashpa kawsayta. Mana alli kawsashkankunamanta ashwan mana allikunata rurashpana kawsansapa. 21Chay runakuna allita Tata Diospa kamachikunankunata riksishkankunamanta manana kasunayansapanachu. Paykunapa ashwan alli kanman karkan mana Tata Diospa rimananta riksinankunapa. 22Runakuna rimansapa: “Suk allku kipnashpa chay kipnanllata mikun. Chaymanta suk kuchi chuya chuyata armakushpa kashkan turupi rin kuchpakushpa chapunakuk.” Chay runakuna kashkan mana allita rurashpa kawsashpankuna iden chay kipnanllata mikuk allkushinami. Iden chay turupi chapunakuk kuchishinami.


text: 1Jesuspa nunan ya'a Pablowan, Timoteom limaycälimuc Filipos malcaćhu lluy chalapacücunäta, mastá caminaycücunätawan yanapänincunäta. 2Quiquin Tayta Diosninchicwan Duyñunchic Jesuspa llaquipayninpïta jawca cawsay amcunaćhu caycuchun. 3Ñatac amcunapi imaypis yalpalmi Diosllanchicta sulpäta ucú. 4Chaynütacmi cushishalla amcunapi imaypis Diosta mañacú, 5chalapaculcäśhayqui muyunpi canancama allin willacuyćhu willacuywan yanapaycälimäśhayquipi. 6Chaymi chalapacuyá, Jesusninchic amcunaćhu chay allincäta allaycuśhannülla cutimuyninćhu lluy cabalalpunanta. 7Caynu amcunapi pinsanäpä cäsu canmi: masqui carsilcäćhu wićhalayaptïpis, ütac nunacunäta limapaśhtin, tantiachishtin cayaptïpis, ya'awan cuscatacmi Diospa llaquipayninćhüpis cayculanchic. Chaymi imaypis śhun'üchu cayalcanqui. 8Jesusninchicpa cuyacuyninwan licaycälinacpi maynu sumä-sumä munaśhäta Diosninchic tuquictam yaćhan. 9Ñatac Diostam mañacuyá quiquiqui-pula masta-masta cuyanaculcänayquipäpis, jinaman paypi sumä yaćhaycälinayquipäpis, tantiaycälinayquipäpis, 10jinal mayannin allin ütac mana allin caśhantapis sumäta tantiaycälinayquipä. Chayćha Jesusninchic cutimuyninpä mana juchayu allin śhun'uyüña caycälinqui 11paypa allin lulaynincunallawan sumä wayuyniyü-camalä. Jinaptinćha Diosninchic sumä alawaycuśha, altuman juluycuśha can'a. 12Chalapacü-masïcuna, lluy pasamäśhancunaca allin willacuy masta milananpä caśhanta yaćhaycäliy. 13Cayćhu llapallanmi, aśhta cuartilćhu cachacucunäpis Jesusninchic-laycu wićhaläśhäta yaćhapäcun. 14Caynu prïsu caśhäwanmi lluy-yupay chalapacü-masinchiccunapis Jesusninchicćhu caśhanpa masta callpanchacuyalcan mana pin'acullal nï manchalillal allin willacuyta lluy willaculcänanpä. 15Rasunpa waquinnincuna inbidicuyninwan ćhïnicuyninwanmi Jesusninchicpi willaculcan. Juccunam ichá allin śhun'unwan. 16Chay quiquillanpa munayninwan willaculcan “Chay wićhaläśhancäćhu masta ñacachinapä” nil ćhïnimayninwanmi. Juccunäñatacmi ichá Jesusninchicpa cuyacuyninpi allin willacuy-laycu cachacu-yupay sumäpa śhaycuśhäta yaćhapäcul willaculcan. 18Ñatac ¿imam ucaman? Ćhïnicuyninwan ütac allin śhun'uwan willaculpis Jesusninchicpïmi willacuyalcan. Jinaśhanmi sumä cushichiman. Mastalämi cushisha cayäpis, 19mañaculcäśhayquiwan Jesusninchicpa Ispiritunpa yanapayninwan wićhaläśhäpïta allin yalunäta yaćhayal'a. 20Chaynütac manam pin'acüchu lulanäta imaypis mana ipanchanäta śhun'üćhu tantiacuyal'a. Aśhwanpam balurní can'a Jesusninchicta altuman juluycunäpä, cananpis imaypis masqui cawsalpis ütac wañulpis. 21Cay cawsaynïćhu muspaynïpis Jesusllamanñamá; masqui wañulpis gänäñamá. 22Cay pachäćhu cawsalpis allinpälämi llapanpäpis caśhä. Chayurá sumä sasam mayanninta aclaycunapäpis. 23Ishcaynin śhun'üćhu cayaptinmi mana atipächu. Chaymi aybistá cay pachäta caćhayculña Jesusninchicwan cawsaytaña muná; cayćha mas allin ya'apa canman. 24Ñatac amcuna-laycu cawsanälämi. 25Cay śhun'üćhu mas caśhanpam amcunawan cawsaśhälä chalapacuyniquita, cushicuyniquita callpanchaycälinacpä. 26Chayurá amcunawan yapa caycuptinchic ya'a Jesusninchicwan cawsaśhä-laycućh Taytanchicta altuman julaycälinqui. 27Ñatac ima-ayca captinpis Jesusninchicpa willacuyninpa tincüninmannuy sumäpa cawsaycäliy. Chayćha watucüniqui śhamulpis ütac uyaliyllapis uyalisha allin willacuyman masïsu chalapacuśhtin juc śhun'ulla cayalcäta, jinaman llapayquipis juc nunanülla allin willacuynin milananpä lüchayäcänuy cayalcäta. 28Ñatac cuntracüniquicunap cärallanta ñawillanta licalcullal'a ama manchaculcaychu. Chayćha tantiapäcun'a mana atipänanta; amcunactañatacćha tantiachishunqui quiquin Diospa munayninwan binsipäcunayquita. 29Ñatac Jesusninchicman imam chalapaculcänallayquipächu manam ćhulaycälishulanqui, sinu'a pay-laycu ñacapäcunayquipäwantacmi. 30Rasunpa pay-laycu amcunawan cuscam ñacaycunchic unaypis cananpis licapämäśhayquinülla.


text:
Kaylluma pruwinsya
Kaylluma pruwinsya (aymara simipi: Kaylluma jisk'a suyu; kastilla simipi: Provincia de Caylloma) nisqaqa Piruw mama llaqtapi, Ariqipa suyupi, huk pruwinsyam. Uma llaqtanqa Chiway llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Kachiqucha Yuraqyaku mama llaqta risirwa
- Urqukuna: Hamp'atu urqu - Hatunpila - Kiwisha - Minaspata - Mismi - Qullunquya - Sawanqaya - Siprikina - Suriwiri - Wallqa Wallqa; Wallakuna: Chila walla - Hamp'atu walla
- Mayukuna: Qullqa mayu
- Quchakuna: Muyurqa qucha
Pulitika Rakiy[llamk'apuy | pukyuta llamk'apuy]
Iskay chunka distritunmi kan.
Simikuna[llamk'apuy | pukyuta llamk'apuy]
Pruwinsyapiqa kastilla simita, [[qhichwa simi]ta rimanku.
/1 Rimaqkuna: 5 / 5+ wata
/2 Indihina simi: qhichwa simi, aymara simi, ashaninka simi icha huk indihina simi (mana hawa simi)
Pukyu: [2]


text: 1Churillaykuna, kaykunatam nimuykichik ama huchallikunaykichikpaq. Pipas huchallikuruptinqa Dios Taytanchikpa ñawpaqninpi rimarinanpaqmi kapuwachkanchik abogadonchik, payqa allin ruraq Jesucristom. 2Paymi huchanchikrayku castigasqa kananchikmanta wañurqa, manataqmi ñoqallanchikpaqtaqchu aswanqa kay pachapi llapallan runakunapaqwanmi. 3Kamachikuyninkunata kasukuspam yachanchik Dios reqsisqanchiktaqa. 4Pipas: “Ñoqaqa reqsinim Diosta” nichkaspa, kamachikuyninkunata mana kasukuspanqa llullakuchkanmi, Diospa cheqap yachachikuyninqa manaraqmi paypichu kachkan. 5Diospa nisqankunata kasukuqmi ichaqa cheqaptapunipas paytaqa kuyan, chaywanmi yachanchik Dioswanqa hukllaña kasqanchikta. 6“Dioswanmi hukllaña kachkani” niqqa Jesucristopa kawsasqanman hinam kawsanan. 7Kuyasqallaykuna, qellqamuchkaykichikqa manam mosoq kamachikuytachu, aswanqa ñawpaqmantaraq hatallisqaykichik kamachikuyllatam. Chay kamachikuyqa ñawpaqmantaraq Diospa palabran uyarisqallaykichikmi. 8Cristopi hinaspa qamkunapi cheqap kaptinpas kay qellqamusqayqa mosoq kamachikuymi, tutayay chinkaptinmi cheqap achkiyña rikurimuchkan. 9“Achkiypim purichkani” nichkaspa runamasinta cheqniq runaqa tutayaypiraqmi purichkan. 10Runamasinta kuyaqmi ichaqa achkiypi purichkan, payqa manam runamasintaqa imawanpas huchallichinmanchu. 11“Wawqenta cheqniq runaqa tutayaypiraqmi purichkan, payqa manam yachanchu mayman risqantapas huchankuna ñawsayarachisqanrayku.” 12Churillaykuna, kaykunataqa qellqamuchkaykichik Jesucristoraykulla huchaykichikmanta Diospa pampachasqan kaptikichikmi. 13Tayta-mamakuna, kaykunataqa qellqamuchkaykichik qallariyninmantapuni kaqta reqsiptikichikmi. Mozo-sipaskuna, qamkunamanmi qellqamuchkaykichik diablopa tentasusqaykichikta mana kasuspa vencerusqaykichikrayku. Warmakuna, qamkunamanmi qellqamuchkaykichik Dios Taytanchikta reqsisqaykichikrayku. 14Tayta-mamakuna, kaykunataqa qellqamuchkaykichik qallariyninmantapuni kaqta reqsiptikichikmi. Mozo-sipaskuna qamkunamanmi qellqamuchkaykichik qaqa hina sayaspaykichik diablopa tentasusqaykichikta mana kasuspa vencerusqaykichikrayku hinaspa tukuy sonqoykichikwan Diospa palabranta chaskisqaykichikrayku. 15Amayá kuyaychikchu kay pachapi mana allin ruraykunataqa nitaq kay pachapi mana allin kaqkunatapas, chaykunata kuyaqqa manam kuyanchu Dios Taytataqa. 16Manam Dios Taytamantachu kay pachapi mana allin ruraykunaqa. Kay pachapi mana allin kaqkunamantam rikurimun aychapa munapayayninkunaqa ñawipa munarusqankunaqa hinaspa tukuy imamanta hatunchakuykunaqa. 17Kay pachapi mana allin ruraykunawan mana allin munaykunaqa tukuruqllam, Diospa munasqanman hina ruraqmi ichaqa wiñaypaq takyanqa. 18Wawqe-panillaykuna, ñam tukupay tiempopiña kachkancik. Anticristopa hamunanmantam uyarirqankichik, chaynam kunan rikuriramun achkallaña anticristokuna, chayraykum yachanchik tukupay tiempoña kasqanta. 19Paykunaqa ñoqanchikwanraqmi karqaku, cheqap rimaypiqa manam ñoqanchikwanchu karqaku. Sichum cheqaptapuni iñiqmasinchik kanman karqa hinaspaqa manach rakikuwachwanchu karqa. Aswanqa kaykuna pasakuptinmi yachanchik mana llapallanchu wawqe-paninchik kasqanta. 20Qamkunamanmi ichaqa Cristo qosurqankichik Chuya Espirituta, chaymi tukuy chaykunataqa yachankichik. 21Qellqamuchkaykichikqa cheqap kaqkunata yachaptikichikmi, manamá mana reqsisqaykichikraykuchu, yachasqanchikpi hinapas cheqap kaqmantaqa manam llullaqa kamunmanchu. 22¿Pimá llullaqa? “Jesusqa manam Cristochu” niqmi llullaqa. Payqariki anticristom, payqa neganmi Dios Taytatapas chaynataq churin Jesucristotapas. 23“Jesucristoqa manam Diospa Churinchu” niq runapa sonqonpiqa manam Dios Taytapas kanchu. “Jesucristoqa Diospa Churinmi” niqkunapa sonqonpim ichaqa Dios Taytapas kachkan. 24Chaynaqa ñawpaqmantapuni uyarisqaykichik Diospa palabrantayá sonqoykichikpi takyachiychik. Sichum ñawpaqmantapuni uyarisqaykichikkunata sonqoykichikpi takyachispaykichikqa qamkunapas takyankichikmi Diospa Churin Jesucristopi hinaspa Dios Taytapi. 25Paymi prometewarqanchik wiñay kawsayta. 26Qellqamuchkaykichikqa qamkunata chay engañay munaqkunamantam. 27Qamkunapim kachkan Jesucristopa qosusqaykichik Chuya Espiritu chaymi mana necesitankichikchu runakuna yachachisunaykichikta. Chuya Espiritupa yachachikuyninman hinayá Cristopi takyaychik. 28Churillaykuna, kunanqa Jesucristopiyá takyaychik chaynapi pay rikurimuptin ñawpaqninpi ama penqapakunanchikpaq. 29Mana huchayoq kasqanta yachaspaykichikqa yachaytam debenkichik pipas allin ruraqqa Diospa churinña kasqantapas.


text: 1Timoteo, nuwa Pablo cartacamü. Washäcuj Jesúspa caçhanmi caycä. Tayta Diosninchi camacächiptin, shiminta willapäcur puriycä. Washäcuj Jesúspa shiminta çhasquicuptinchi, paymi alli cawayta tarichimänanchi. 2Timoteo, wamrä-yupaymi canqui. Tayta Diosninchipis, Tayta Jesucristupis yanapayculläshunqui. Llaquipayculläshunqui. Allilla cawaycachilläshunqui. 3Unay yawar-masïcuna llapan shungunwan manchapacushan-jina nuwapis llapan shungüwan Tayta Diosninchita manchapacü. Shungüçhu ima juchatapis mana pacarächïchu. Timoteo, pagas-junajpis jampaj Tayta Diosninchita mañacuycä. Mana jungajchu. 4Llaquicur wagashayquita yarpar, yapay tincuyta sumaj munaycä. Tincur, jatunpa cushicushäpaj. 5Awillayqui Loidapis, mamayqui Eunicipis llapan shungunwan Tayta Diosninchita wiyacushanta musyä. Chaymi jampis Tayta Diosninchita llapan shunguyquiwan wiyacushayquita yupachicü. 6Umayquiman maquïta çhuraycur mañacuptï, Tayta Diosninchi yaçhayta camapushcashunqui. Ama jasacanquimanchu. Manchäga yaçhacushayquiman-tupu imatapis sumaj ruranquiman. 7Tayta Diosninchi Espíritu Santuwan yanapaycämanchi. Chaymi imatapis ama manchacushuwanchu. Imaman çhayaptinchisi, payga shacyächimanchi. Yanapämanchi runa-masinchitapis llaquinanchipaj, imatapis sumaj tantiyacurir rurananchipaj. 8Chaymi Taytanchi Jesúspita willapäcushan-janan, carsilman wiçhgachimashan-janan pampaman çhurashuptiquisi, ama pingacunquichu. Manchäga Tayta Diosninchi shacyächimashanchiman-tupu shiminta willapäcushun runacuna ñacachimaptinchisi. 9Tayta Diosninchi jishpichimashcanchi. Acracamashcanchi maquillançhu cawananchipaj Mana allita rurashanchipitachu acracamashcanchi. Manchäga llaquipämashpanchi shungun munaptin acracamashcanchi. Jishpichimänanchi-raycur Washäcuj Jesústa caçhamusha. Mana imasi caycaptillan, llapanta camacächisha. 10Tayta Diosninchi llaquipäcuj cashanta tantiyacushcanchina. Washäcuj Jesús ricarimushana. Payga Washämajninchi. Wañuytasi illarachisha. Alli willapatapis tantiyachimashcanchi. Shiminta wiyaptinchi, shungunchipis achicyacäcusha. Mana ushyacaj cawaytapis tarichimanchi. 11Caycunata willapäcunäpaj Tayta Diosninchi cargüman çhuramasha. Quiquin acracamasha caçhan canäpaj, shiminta willapäcunäpaj, shiminta tantiyachicunäpaj. 12Cananga Tayta Diosninchipa shiminta willapäcur purishäpita carsilçhu ñacaycä. Chaypis mana pingacüchu. Nuwaga Tayta Diosninchiman yupachicü. Paypa maquinçhu cawaycä. Cargüta çharcushä junajcaman mana caçharimangachu. 13Chaymi Tayta Diosninchipa shungun munashanta ruranayquipaj shimïta wiyacunquiman. Washäcuj Jesúsman yupachicur, runa-masiquitapis llaquipanquiman. 14Jesúspita willapäcushaga sumaj alli. Chaymi carguyquita çharcunayquipaj Espíritu Santu yanapaycäshunqui. Payga maquinçhu purichimanchi. 15Musyashayquinuypis Asia marcacunaçhu irmänucuna llapan-yupay jaguiraycamasha. Figeluwan Hermógenespis jaguiraycamasha. 16Irmänu Onesíforutam ichanga wasinpa Tayta Jesús sumaj yanapaycullächun. Onesíforuga mana yamacällar shacyächimasha. Carsilarächimaptinsi, mana pingacushachu. 17Manchäga Roma marcacaman shamusha. Mana tarimashancaman jamaytapis mana tarishachu. 18Éfeso marcaçhu puriptïpis, sumaj yanapämasha. Yanapämashanta musyanqui. Chaymi payta llaquipashpan cutimushan junaj Tayta Jesús alli cawayman çhuraycullächun.


text: 1Yaw patronkuna, qamkunapas sirvientekichik runakunamanyá imam kaqta qopuychik, amayá qonqaruychikchu, qamkunapapas hanaq pachapim kachkan kamachiqnikichik. 2Ama pisipaspayá Diosman graciasta qostin mañakuychik tuta punchaw. 3Mañakuychiktaqyá ñoqaykupaqpas, chaynapi Señorninchikpa munayninwan punku kichachkaq hina Cristomanta kunankama pakasqa allin noticianta willakamunaykupaq, chayraykum ñoqapas preso kachkani. 4Mañakuychikyá imam kaqta paymanta willakunaypaq. 5Allintayá kawsaychik mana iñiq runakunawan, tiempoykichiktapas amayá usuchiychikchu. 6Kachiwan tupachisqa hina sumaqllañayá kachun rimasqaykichikpas, yachaychikyá sapakamaman imaynam allin contestaytapas. 7Kuyasqanchik wawqenchik Tiquicom willasunkichik imaynam ñoqa kasqaymanta, paymi mana saqewaspa yanapawarqa hinaspam ñoqawan kuskataq Señorninchiktapas servirqa. 8Qamkunamanmi kachamuni imaynam kasqaykumanta willasunaykichikpaq hinaspa qamkunata kallpanchasunaykichikpaq. 9Paywantaqmi hamuchkan Señorpi allin takyaq kuyasqanchik wawqenchik Onesimopas, payqa llaqtamasikichikmi. Paykunam willasunkichik tukuy ima kaypi pasakusqanmanta. 10Carcelpi presomasiy Aristarcom apachikamusunkichik saludokunata, apachimusunkichiktaqmi Bernabeypa primon Marcospas. Qamkunam paymanta kamachisqayta chaskirqankichik, sichum watukamusuptikichikqa allinllatayá chaskiykuychik. 11Saludamusunkichiktaqmi Jesuspas, paypa huknin sutinqa Justom. Paykunallam iñiqkunamanta judio casta kaqkunaqa yanapaykuwarqa Diosninchikpa munaychakusqanmanta willakuptiy, paykunaqa ñoqapaqmi hatun consuelo karqa. 12Saludamusunkichiktaqmi Señorninchik serviq llaqtamasikichik Epafraspas, paymi tukuy tiempo qamkunapaq mañakuchkan tukuy sonqonwan Diospa munasqanman hina qaqa hina sayanaykichikpaq hinaspa imapipas Diosman hapipakunaykichikpaq. 13Ñoqam testigo kani imaynam Epafrasqa qamkunapaq llamkasqanmanta, testigotaqmi kani Laodicea llaqtapi kaqkunapaqpas hinaspa Hierapolis llaqtapi kaqkunapaqpas llamkasqanmanta. 14Saludamusunkichiktaqmi kuyasqanchik doctor Lucaspas chaynataq wawqenchik Demaspas. 15Ñoqapa parteymantapas saludaykapuwaychikyá Laodiceapi kaq wawqe-paninchikkunata. Saludaykuychiktaqyá Ninfastapas wasinpi huñunakuqkunatawan. 16Kay cartata leeykuspaykichikyá apachiychik Laodiceaman chaynapi chay llaqtapi wawqe-paninchikkunapas leenankupaq. 17Niychiktaq wawqenchik Arquipotapas Señorninchik Jesucristopa kamachisqanta paypa sutinpi cumplinanpaq. 18Ñoqapa parteymantapas chaskiychikyá saludoyta. Yuyariychikyá carcelpi kasqayta. Qamkunapaqmi mañakuchkani Señorninchikpa favorninta.


text: 1Tata Diosqa Moisesman parlaspa, nerqa: 2Kunanqa Aaronta, churisnintawan wajyachiy. Chantapis oqharikuy sacerdote p'achasta, jawina aceiteta, juchasrayku jaywanapaj torillota, iskay corderosta, canastapi mana levadurayoj t'antastawan. 3Chantá tukuy israelitasta Dioswan Tinkukuna Toldo punkuman tantachiy. 4Moisesqa Tata Diospa kamachisqanman jina ruwarqa. Runastaj Dioswan Tinkukuna Toldo punkuman tantakamorqanku. 5Chaypitaj Moisesqa tukuy israelitasman nerqa: Tata Diosqa kayta ruwanata nin, nispa. 6Chaymanta Moisesqa Aaronta, churisnintawan qayllachimuspa, paykunata yakuwan mayllarqa. 7Aaronmantaj p'achata churarqa, chumpiwantaj chumpiykorqa. Patanmantaj qhatakuna p'achata churarqa; chaypa patanmantaj churaykorqa efod p'achata, sumajta wataykorqa chay efodpa watusnillanwantaj. 8Chaypa patanmantaj warkhuykorqa pecherata. Chaymantataj churarqa Urim Tumim nisqa imasta. 9Umanmantaj churarqa mana ninriyoj chhoqo ch'uluta, chay ch'uloj ñawpajninmantaj k'askaykucherqa uj p'altachasqa qori pilluta, sacerdotepaj t'aqasqa kasqan yachakunampaj, Tata Diosqa Moisesman kamachisqanman jina. 10Chantá Moisesqa t'aqanapaj jawina aceiteta oqharispa, jich'arqa Dioswan Tinkukuna Toldoman, imachus chay ukhupi kajkunamanwan, Tata Diospaj t'aqasqa kanampaj. 11Chay kikin aceitellawantaj qanchis kutita altarta ch'ajchorqa. Chaymantataj altarman aceiteta jich'aykorqa, chaypi kaj tukuy imasmanwan. Chaymantataj ch'ajchullarqataj mayllakuna bronce ch'illamiman, sayanantawan, Tata Diospaj t'aqasqa kanampaj. 12Chaymantá Moisesqa Aaronpa umanman chay jawina aceiteta jich'aykorqa, sacerdotepaj t'aqasqa kanampaj. 13Chaymantaqa Aaronpa churisnintañataj wajyarqa. P'achastataj jaywararqa churakunankupaj, chumpicherqataj. Jinataj umasninkuman mana ninriyoj chhoqo ch'ulusta churaracherqa, Tata Diosqa Moisesman kamachisqanman jina. 14Chantá Moisesqa kamacherqa juchasrayku jaywasqa torillota apamunankuta. Aaronwan, churisninwan imataj chay torilloj umanman makisninkuta churarqanku. 15Jinapi Moisesqa chay torillota ñak'arqa, uj chhika yawarta jap'ispataj dedonwan altarpa wajrasninta jawerqa, tukuy muyuynintinta, Tata Diospaj t'aqasqa kanampaj. Chaymanta puchoj yawartataj altarpa uranman jich'arqa. Ajinamanta altarqa Tata Diospaj t'aqasqa karqa, chaypi juchas pampachasqa kanampaj. 16Chay qhepata Moisesqa wiracharqa chay uywaj tukuy ch'unchula wirasninta, k'iwicha qayllapi kaj wirasninta; chantaqa iskaynin lurunista wirasnintinta ima orqhorqa. Tukuynintataj altar patapi q'olaykucherqa. 17Uywaj wakin puchoj aychasninta, qaranta, wanuntawan imaqa jaramanta jawaman orqhospa, Moisesqa ninawan q'olaykucherqa, Tata Diosqa payman kamachisqanman jina. 18Chaymanta Moisesqa nerqa qayllachinankuta wañuchispa q'olachinapaj jaywasqa corderota. Chay uywaj umanmantaj Aaronwan, churisninwan makisninkuta churarqanku. 19Chantá Moisés chay uywata ñak'aspa, yawarninwan altar patata ch'ajchorqa, muyuynintawan. 20Chay corderotaqa khuchurarqa. Chantá umata, aycha khuchurasqata, wirasnintawan q'olacherqa. 21Chaymantataj ñak'asqa corderoj ch'unchulasninta, piernasnintawan, yakuwan mayllaspa, tukuyninta altar patapi q'olaykucherqa. Chay q'olachisqa jaywasqampa q'apaynenqa Tata Diospaj ima munay karqa, Tata Diosqa Moisesman kamachisqanman jina. 22Chay qhepata Moisesqa apachimorqa Tata Diospaj t'aqasqa kanapaj jaywana corderotañataj. Chaypa umanmantaj Aaronwan, churisninwan makisninkuta churarqanku. 23Jinataj Moisesqa chay corderota ñak'aspa, uj chhika yawarninwan Aaronpa paña ninrimpa uranta jawiykorqa, jinallataj paña makimpa machu dedonta, paña chakimpa machu dedontawan. 24Chaymanta Moisesqa Aaronpa churisnintañataj qayllachimorqa. Kikillantataj yawarwan jawirarqa paña ninrinkoj uranta, paña makinkoj machu dedonta, paña chakinkoj machu dedontawan. Jinaspataj, chay puchoj yawarta ch'ajchorqa altarpa patanta, muyuynintawan. 25Chantá Moisesqa orqhorqa uywaj wirasninta, chupanta, ch'unchulasninta tukuy wirantinta, k'iwicha qayllapi wiranta, iskaynin lurunisninta wirantinta, paña piernantawan. 26Mana levadurayoj t'antayoj canastata Tata Diospa ñawpaqenman apamusqankumanta, Moisesqa uj tortillata mana levadurayojta orqhorqa, uj tortillatataj aceitepi chayasqata, uj p'alta t'antatawan. Chayta churarqa wira pataman, paña pierna aycha patamampis khuskata. 27Chay tukuyta Aaronpa, chantá churisnimpa makisninkumanwan jaywarqa Tata Diospa ñawpaqempi chayta ikhaspa rikuchinankupaj. 28Chaymantataj Moisesqa makisninkumanta chay imasta jap'iytawan, altarpi q'olacherqa jaywasqa uywatawan khuska. Chayqa jaywasqa karqa Tata Diospaj t'aqasqa kasqankumanta. Chay q'olachisqa jaywasqampa q'apaynenqa Tata Diospaj ima munay karqa. 29Moisesqa chay uywaj pechonta oqharispa, chayta Tata Diospa ñawpaqenman rikuchillarqataj. Chay t'aqasqa corderoj pecho aychanqa Moisespaj kanan karqa, Tata Dios payman kamachisqanman jina. 30Chantá Moisesqa jawina aceiteta, altar patapi kasharqa, chay yawartawan oqharispa, chaywan Aaronta, churisnintawan ch'ajchuykorqa, sacerdote p'achasninkutawan. Ajinata Moisesqa Tata Diospaj t'aqarqa Aaronta, churisninta, sacerdote p'achasninkutawan. 31Chantá Moisesqa Aaronman, churisninmanwan kay jinata nerqa: Dioswan Tinkukuna Toldo punkupi aychata chayachispa, chay kikimpi mikhurikuychej, Tata Diospaj t'aqasqa t'anta canastapi kashan, chaytawan, Tata Diospuni kay jinata kamachisqanman jina: Aaronwan, churisninwan chay aychata mikhonqanku, nispa. 32Chaymanta puchoj aychata, t'antatawan q'olachinkichej. 33Chantapis ama karunchakunkichejchu Dioswan Tinkukuna Toldo punkumanta qanchis p'unchayta sacerdotepaj t'aqasqa kanaykichej p'unchaykuna junt'akunankama. 34Tata Diosqa kamacherqa kay tukuy ima ruwakunanta imaynatachus kunan p'unchay ruwakun, ajina, juchallikusqaykichejmanta perdonta tarinaykichejpaj. 35Chayrayku qankunaqa Dioswan Tinkukuna Toldo punkupi kanaykichej tiyan tuta p'unchay, qanchis p'unchay junt'ata. Tata Diospa kamachisqanta kasuychej, ama wañunaykichejpaj. Ajinata ari Tata Diosqa kamachiwarqa. 36Chantá Aaronqa, churisninwan ruwarqanku Moisesnejta Tata Diospa tukuynin kamachisqasninta.


text:
Coromoto Pallan
Coromoto Pallan (kastilla simipi: Virgen de Coromoto, Nuestra Señora de Coromoto ) nisqaqa Winisuyla mama llaqtapi huk raymim, chakra yapuy killapi. Coromoto Pallanqa Winisuylap wan Guanare patronanmi nisqa.
.
Raymi: 11 ñiqin tarpuy killapi.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Coromoto Pallan.
- Sitio Oficial de la Virgen de Coromoto
- VENEZUELA VIRTUAL mipunto.com
- Venezuela Tuya


text: 1Chaymanta sokta diya Paskua fiesta illaptin Betania llaktaman Jesuska ñukaykunawan kashkan rirkan. Chay llaktapi Jesus kawsachimushkan Lasaroka kawsarkan. 2Chaypina Lasaro paninkunawan kushikushpa suk almorsuta rurarkan aypa invitadukuna Jesuswan tantalla mikunankunapa. Chaypina Lasaropish mesapi Jesuswan tantalla mikuykarkan. Panin Marta sirvikuykarkan. 3Chaypina mikuykaptinikunana Mariyaka aypa chaniyuk mishkilla asnak wirata apamurkan. Chayta Jesuspa chakinpi icharkan. Chaymanta chukchanwan chakichipurkan. Chashna chay mishkilla asnak wirata ichaptin tukuy chay wasi uku mishkilla asnarkan. 4Chayta kawashpa chay Jesusta rantikuk disipulun Judas Iskariote piñakushpa mikukmasinkunata willarkansapa: 5—¿Imapatí chay mishkilla wirata usuchiykan? Chayta aypa kullkipi rantikunman karkan mana nimayuk runakunata yanapananpa. 6Judaska chayta rimarkan chay kullkita kikinllapa munashpa. Mana yanapanayarkanchu mana nimayuk runakunata. Payka disipulumasinkunapa kullkinkuna wakaychak kashpa suwapuksapa. 7Chaypina Jesuska Judasta willarkan: —Ama Mariyata michaychu. Payka pampawanankunata yuyashpa chay mishkilla asnak wirata wakaychashka. 8Mana ni maypi mana nimayuk runakuna illanchu yanapanaykichipa. Ñuka mana unaytanachu kankunawan kawsasha. 9Jesus Betaniapi kananta yachashpankuna aypa runakuna rirkansapa payta kawak. Chay kawsachimushkan Lasarotapish rirkansapa kawak. 10Wañushkanmanta kawsamudu Lasarota kawashpankuna aypa runakuna kreyirkansapa Jesus Tata Diosmanta shamudu runa kananta. Manana saserdotekunapa awtoridarninkunataka katinayarkansapanachu. Chayrayku paykunaka Lasarotapish yuyarkansapa wañuchiyta. 12Chaymanta aypa runakuna rirkansapa Jerusalen llaktaman Paskua fiestata pasanankunapa. Chayamushkankuna kayantin paykunaka yacharkansapa Jesuspish shamuykananta. 13Sukaman kushikushpa polponta pankakunata tipishpankuna rirkansapa Jesusta tinkuk. Kushikuyninkunawan sinchita willarkansapa: —¡Akuychi alabaypachi Tata Diosmanta shamudu runataka! Payka shamuykanna israel runakunata kamachiwananchikunapa. 14Chay runakuna manara sukaman kushikushpa tinkuptinkunara Jesuska suk burruta tarishpa montarkan. Chashna montashpa Jerusalenpi yaykurkan. Ñawpa killkadunpi Tata Dios rimarkan: “Ama manchakuychichu, Sionpi kawsak runakuna. Mash kawaychi. Suk burru sawanpi kankunapa sinchi kamachishuknikichi runa ñami shamuykanna.” Ñawpa tiempu Tata Dios rimashkanshina Jesuska Jerusalenpi yaykurkan. 16Chay tiempu ñukaykunaka manara entiendirkanisaparachu imapami chashna Jesuska Jerusalenpi yaykurkan nishpa. Jesus wañushkanmanta kawsamuptinra yuyarkanisapa Tata Diospa ñawpa killkadun rimananshina Jesus rurashkanta. 17Aypa runakuna kawarkansapa Jesus Lasarota wañushkanmanta kawsachimushkanta. Paykunaka tukuy pita chayta parlachirkansapa. 18Chay milagruta rurashkanta yachashpa aypa runakuna rirkansapa Jesusta tinkuk. 19Tinkuk riptinkunana fariseo awtoridarkuna sukaman piñakushpa willanakurkansapa: —Amana kawapayaypachinachu. ¡Mash kawaychi! Chay runakuna mananami ñukanchikunata kasuwanchisapanachu. Tukuyna chay Jesusta katinsapa. 20Chay fiesta ukun Jerusalenman judiyu runakunawan tantalla Gresia partimanta runakunapish shamurkansapa Tata Diosta kuyanankunapa. 21Chay runakunaka Jesuspa disipulun Felipita laduncharkansapa. Felipika Galilea partipi Betsaida llaktamanta karkan. Chay Gresiamanta runakunaka Felipitaka willarkansapa: —Señor, pushawaysapa Jesusman. Ñukaykunapish paywan parlanayanisapa. 22Chashna chay runakuna willaptinkuna Felipika rirkan Andresta willak. Chaypina paykuna rirkansapa Jesusta willak. 23Chashna willaptinkuna Jesuska tukuy chay runakunata willarkansapa: —Ñami wañunayni diyaka chayamunna. Wañuptini Tata Dios kawsachimuwanka tukuy runakuna yachanankunapa ñuka paypa wambran kanaynita. 24Mash allita uyariwaychi. Suk trigu murunta tarpuptinchi allpapi pampadu kiparin. Chaypina wiñaptin aychan allpa ukupi usun. Chay muru mana allpapi pampadu kashpaka suk murulla kiparin. Manami wiñanchu. Mana wiñashpa mana wayuchakunchu. 25Kankunapish kikikichipa munanaykichillata rurashpa chay mana tarpudu murushinami kankichi. Chashna kawsashpaykichika wañunaykichi tiyan. Chaymanta mana munanaykichita rurashpa tarpudu murukunashinami kankichi. Chashna kawsashpaykichika mana tukuyniyukta kawsankichi. 26Kankuna ñukapa munanaynita ruranayashpaykichika katiwaychi. Chashna katiwashpa kawsashpaykichi maypipish kaptini kankunapish chaypimi kankichi. Munanaynita rurashpa kawsaptikichi Tatayni Dioska rimanka alli rurak kanaykichita. 27Chashna rimashpa Jesuska yachachikuyllapi katirkan: —Kunanka sukaman llakishpa turbakuni. ¿Imatati Tataynita willasha? ¿Willashachu: “Tatayni, kishpichichiway ama sukaman sufrinaynipa?” Manami chashnachu willasha. Kay allpaman shamushkani wañunaynipa. 28A, Tatayni, wañuptini tukuy runakunata yachachiysapa tukuy laya yachak kanaykita. Chashna Jesus Tatanta willaptin ñukaykuna uyariptinikuna sielumanta kikin Tata Dios wambran Jesusta willamurkan: —Runakunata ñami yachachishkanisapana allima kanaynita. Kashkan yachachishasapa allima kanaynita. 29Chashna sielumanta Tata Dios wambran Jesusta willamuptin aypa runakuna uyarishpa rimarkansapa troynashkanta. Sukkuna rimarkansapa: —Tata Diospa angelninmi paytaka parlachimushka. 30Chashna rimaptinkuna Jesuska willarkansapa: —Sielumanta Tata Dioska ñukata parlachimuwashka kankuna yachanaykichipa paypa wambran kanaynita. Mana ñukaraykuchu parlachimuwashka. 31Ñami diyaka chayamushkana Tata Dios tukuy chiknik runakunata willanankunapa kastiganankunata. Chaymanta Tata Dioska kay allpapi supaykunapa kamachikukninta karkunka amana kamachikunanpa. 32Ñukata kruspi alsawaptinkuna tukuy kay allpapi kawsak runakunata yachachishasapa ñukata kreyiwashpa kawsanankunapa. 33Chashna rimashpa Jesuska yachachirkansapa suk kruspi chakataptinkuna wañunanta. 34Chaypina chay runakunaka willarkansapa: —Tata Diospa rimananta leyishpa yachanisapa Tata Diosmanta shamudu runa mana kutin wañunanta mana tukuyniyukta kawsananta. Chayrayku ¿imapatí willawankisapa sielumanta shamudu runa kashpayki kruspi chakatadu wañunaykita? Chakatadu wañushpaykika manami Tata Diosmanta shamudu runachu kanki. 35Chaypina Jesuska willarkansapa: —Ñuka lus likidu kashpayni rikchak layata yachachiykaykichi. Kay diyakunallatana yachachiykaykichi. Chayrayku amarapish sakiptinira ñukata allita katiwaychi ama tutapishina purinaykichipa. Tutapishina purishpaykichi mana yachankichichu maytami rinkichi nishpa. Uchaykichillapi kawsaykankichi. 36Ñukaka lus likidumi kani. Kankunawan kaykaptinira ñukata kreyiwaychi ñukashina allita rurashpa kawsanaykichipa. Chayta rimashkanwasha Jesuska chay runakunamanta llukshishpa pakakurkan. 37Jesus aypa almirana milagrukunata ruraptin kawashpapish chay runakunaka mana kreyinayarkansapachu Tata Diosmanta shamudu runa kananta. 38Ñawpa yachachikuk Isaiyas killkarkan chay runakuna Tata Diospa rimananta mana kreyinankunata. Isaiyaska rimarkan: “A, Tata Dios, rimanaykita sukaman yachachikuptinikunapish kay runakuna mana kreyinayansapachu. Sukaman almirana milagrukunata ruraptiki kawashpankunapish mana kreyinayansapachu.” 39Chay chiknik runakuna kikinkuna llullachinakushpankuna mana atiparkansapachu Jesusta kreyiyta. Kayta Isaiyaska killkarkan: 40“Tata Diosmi mana kreyik runakunapa yuyayninkunata sinchiyachipurkansapa ama entiendinankunapa. Paykunata rurashka mana kawakuktashina ama payta riksinankunapa. Mana kreyinayaptinkuna Tata Dios mana munanchu payman kutimunankunapa. Nima munanchu paykunata alliyachiysapata.” 41Aypa watakuna illaptinra Jesus shamunanpa Isaiyaska tukuy chayta rimarkan. Payka yacharkan kay allpaman Jesus shamushpa wañushkanmanta kawsamunanta. Chayta yachashpa Isaiyaska killkarkan. 42Aypa runakuna Jesusta mana kreyiptinkunapish sukkuna kreyirkansapa. Suk awtoridarkunapish kreyirkansapa. Paykunaka Jesusta kreyishkankunata mana ni pita parlachirkansapachu fariseokunata manchashpankuna. Mana munarkansapachu tantanakunankuna wasimanta karkunankunapa. 43Chashna fariseokunata manchashpankuna Tata Dios alabanankunamanta ashwanta munarkansapa runamasinkunalla alabanankunata. 44Chaymanta sinchita rimakushpa Jesuska willarkansapa: —Kankuna ñukata kreyiwashpa kawsaptikichika kachamuwashkan Tataynitapish kreyishpa kawsaykankichi. 45Ñukata kawawashpaykichi kachamuwashkan Tataynitapish kawaykankichi. 46Ñuka lus likidu kashpayni kay allpaman shamushkani ñukata kreyiwashpa kawsashpaykichi ama tutapishina uchaykichillapi kawsanaykichipa. 47Rimashkaynita uyarishpaykichi mana kasukuptikichi mana ñukachu kastigashkaykichi. Kay allpaman shamushkani runakunata perdonashpa salvanaynipasapa. Mana shamushkanichu kastigaknikichi. 48Ñukata mana munawaptikichika nima yachachikunaynita kasuptikichika kay allpa kullunan diya Tata Dios rimashkaynita yuyachishushpaykichi kastigashunkichi. 49Kachamuwak Tatayni Dioska willawashka imatami yachachikusha nishpa. Mana kikinipa yuyayninimantachu yachachikuykani. 50Allita yachani kankuna Tata Dios willashushkaykichita kasushpaykichika rinaykichita paywan tantalla mana tukuyniyukta kawsak. Chayrayku Tatayni willawashkanta allita yachachiykaykichi.


text:
Chaski
Chaski icha Kurriyu (kastilla simipi: correo, inlish simipi: mail, post, huk iwrupa rimaykunapi: posta) nisqaqa ima willaykunata, chaski qillqakunata, q'ipikunata wantukunapaq, kachaqmanta chaskiman apamunapaq runa llikam. Chaskiqa qallariyninpi mama llaqtap iman kaptinpas, huk mama llaqtakunapi akuna qallarikuyman qurqan.
Kaymi mama llaqtap chaskinpa ruranankuna:
- Chaski qillqa apay
- Q'ipi apay
- Karu qillqay (telégrafo)
- Karu rimay (teléfono)
Kunan pachaqa anchata willanakunchik internet nisqantam, e-chaskiwanmi, manañam mama llaqtap chaskinwanchu.


text: 1Llaquishca Timoteo, Ñáucaga Jesucristo japisha camachigri nisha cachashca runa mani paihua shimita cuintangahua. Quishpichic Dios, ñucanchi Señor Jesucristohuas ñucata japisha cachahuanaura. Ñáucanchi Jesucristocuinta alisami tucunata chapanchi. 2Cai cartata canma quillcauni Timoteo. Can ñuca camachishcata uyasha sirtu quirishcamanda ñuca churicuinta mangui. Cunanga Yaya Diospas, ñucanchi Señor Jesucristohuas llaquisha, canda alita rasha yanapachun can cungailla mana manzhasha causangahua nisha canmanda Diosta tapuuni. 3Ñáuca Macedoniama riusha ñaupa rimashcashinallata cuti canda rimauni Efeso llactai saquiringui alita yachachingahua. Chibi maican umasha camachiu runagunata mandangui canguna Jesucristomanda llullasha yachachinata saquichi nisha. 4Paiguna yanga cuintanagunatas rimaungunami. Amullata alabaringahuaca huañuc apayaya gastagunatas nirinaun. Tucui chicuinta yuyarinagunamanda piñanacuna llucshinmi. Chi tunuta yuyarisha causashaga Dios munashcataga ranata mana ushanchichu. Cristollata quirisha pai munashcata ranata ushanchi. Chiraicu can paiguna chita saquinauchun nisha camachingui. 5Ñáuca chasna rimauni tucui quiricpura llaquinacungahua. Chi llaquinaga llucshin jucha illac causanamanda, ali sumac yuyarinamandas, sirtu quirinamandahuas. 6Maicanguna chimanda anchurisha yangata rimanacusha pasianacunaun. 7Paigunaga Dios mandashca shimigunata yachachiccuna tucunata munashallata chigunataga mana pactachinaunzhu. Paiguna sirtu man nisha camachishcatahuas mana intindinaunzhu. 8Yachanchi Yaya Dios mandashcagunaga yapa ali manaun runa chita alita caticpi. 9Chi mandashcaguna alita rac runaraicu mana quillcashcachara. Chitas yachanchi. Astahuanbas mana alita rac runagunaraicumi quillcashca mara. Chi runaguna casna manaun: mandashcagunata mana pactachiccuna, paihua amuta mana uyaccunas, chasnallata Diosta mana quiriccunas, juchata raccuna, mana alita yuyariccuna, Diosmanda asiccuna, chasnallata paiguna yayata mamatas huanchiccuna, shuccunata huanchiccunas. 10Chasnallata maunguna ashiyaccuna, caripura tacariccunas, runata shugma randichingahua japiccuna, llullaccuna, mana llullacchani nishallata umaccunas. Diospa sirtu yachachishcata mana munashaga cuntar purinaunmi. Diosca chi tunu runagunaraicumi pai mandashcagunata quillcachisha saquira. Alita raccunaraicu quillcanata mana nirirachu. 11Chimandami ushac Diosca paihua ali quishpina shimitaga yachachigri nisha ñucama saquira shuccunata yachachichun nisha. 12Ñáucanchi Señor Jesucristo ñucata llaquishami paita pactachic runa tucungaraushcata yachasha ushaita cuhuara ñuca paimanda camachic runa tucuchun nisha. Chimanda ñucata chasna rashcamanda paita pagrachu nini. 13Ñáaupaga Jesusmanda camisha yapa jiridsata rimac arani. Paita quiric runagunatas turmintachic arani, paita mana balichisha cuntar arani. Pai Diospa churi ashcata ñuca mana quirishcamanda paita mana ricsiranichu, chiraicu chasna rauc arani. Chasnagllaita Yaya Dios ñucata alita llaquishami quishpichihuara. 14Pai ñucata yapa llaquisha ñucata yapa alita rasha yanapahuara Jesucristota quirinata, shuccunata llaquinatahuas. 15Cai shimi sirtu man yachangahua quiringahuas. Jesucristo cai munduma shamura juchayuccunata quishpichingahua. Ñáuca ña tucui runamanda ashca juchayuc arani. 16Astahuanbas Cristo ashcata llaquihuara ñuca yapa juchayuc agllaita. Ñáucata quishpichishcata ricusha runaguna yachangaunami Jesucristo yapa llaquisha ahuantaushcata yali juchayuc runata quishpichingahua. Chasna yachasha maicanguna ñucacuinta ashca juchayuc ashallata Jesucristota sirtupacha quirisha Dioshuanmi huiñai causaita charinga. 17Tucuita mandac Diosca huiñai causac man, paiga ima uraspas mana huañunzhu. Paiga mana ricuribacchan, tucuita yachac man. Paillami Dios an. Chiraicumi tucuiguna paillata tucui uras balichisha alabanauchun. Chasna achun. 18Timoteo, can ñuca churicuinta ashcamanda caita canda cunasha casna rimani. Ñáaupa canmanda Yaya Dios yuyachishcata rimashca shimishina cunan canda nini sinzhiyai. Shuc sundalu binsisha nisha yuyarisha purishcashina can chi rimashca shimita yuyarisha Diospacta ali sinzhita rasha causangui. 19Sinzhita quirisha causangui, jucha illac yuyaigunatas catisha ama saquinguichu. Maican runagunaga mana chasna causasha, Diospa shimi mana sirtuchan nisha yuyarinaun. Shuc tunuta quirisha paihua causaita huaglichirishcauna. 20Himeneohuas Alejandrohuas chishina rauc runaguna ashcamanda paigunata supaihua maquibi saquishcani. Paiguna Diosmanda ama jiridsa rimanata yachangahua nisha.


text:
Jarani pruwinsya
Jarani pruwinsya icha Arani pruwinsya (aymara simipi: Jarani jisk'a suyu; kastilla simipi: Provincia de Arani, jarani icha jallmani nisqamanta sutinchasqa) nisqaqa Buliwya suyupi, Quchapampa suyupi, huk pruwinsyam, jinallataq uj ñiqin munisipyu. Quchapampa llaqtamanta 55 km karum. Uma llaqtanqa Jarani llaqtam.
Yuyarina
Allpa saywachi[llamk'apuy | pukyuta llamk'apuy]
- Urqukuna: Kuntur Puñuna, Khurupampa, P'allqaluma, Juch'uy Llallawa, Quturipunta.
- Phaqchakuna: Turu Wayq'u phaqcha
- Mayukuna: Phaqcha, Challwa Mayu, Jatun Mayu
- Quchakuna: Parqu Qucha, Asiru Qucha, Junt'utuyu, Pilawit'u, Qullpa Qucha, Yanatama
Chiriqunuy[llamk'apuy | pukyuta llamk'apuy]
Flora[llamk'apuy | pukyuta llamk'apuy]
Wak'as munisipyupi tiyan Chukiqayarakuna (Titanka (Puya raimondii)), mayqinkunachus sapa pachaq wataslla t'ikanku, chantapis Jarani pruwinsya ukhupiqa Wak'asllapi tiyanku.
Tiyallantaq kay waq alikuna:
- Alisu (Alnus acuminata)
- Anrreswaylla / Andreswaylla / Andres waylla (Cestrum Parqui L’Herit, Cestrum mathewsi)
- Ch'illka / t'ula (Baccharis)
- Ichhu (Stipa ichu)
- Kalistu (genus Eucalyptus)
- Kishwara / Kiswar (Buddleja)
- Mat'ara / t'utura
- Mulli / Kullash (schinus molle)
- Kichka muqu-muqu (Sulcorebutia steinbachii)
- Qayara (Puya...)
- Qiwiña / Qiwuña (Polylepis)
- Ulala (Cactus flagelliformis, Eriocereus tephracanthus)
- Waqaq Sawsi (genus Salix)
Fauna[llamk'apuy | pukyuta llamk'apuy]
Quchakunapi tiyan ashkha uywakuna: challwakuna, wallatakuna (Chloephaga melanoptera), suq'a, panama, chullunpa.
Chaymanta kallankutaj waq uywakuna: wisk'acha, atuq, añathuya (Mephitidae) , k'itaquwi, ch'usiqa, wamani, p'isaqa, yuthu, katari.
Pulitika Rakiy[llamk'apuy | pukyuta llamk'apuy]
Iskay munisipyunmi kan.
Runakuna[llamk'apuy | pukyuta llamk'apuy]
Jarani pruwinsyapiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Pruwinsyapiqa qhichwa, kastilla simikunatam lliwmanta astawan rimanku. [2]
Musiku[llamk'apuy | pukyuta llamk'apuy]
Ñawpa kawsay[llamk'apuy | pukyuta llamk'apuy]
Raymikuna[llamk'apuy | pukyuta llamk'apuy]
Jarani munisipyupi:
- 24 ñiqin chakra yapuy killapi: K'acha Llump'aq (Virgen la Bella), Jarani llaqtapi.
Wak'as munisipyupi:
- 18 ñiqin hatun puquy killapi: Jatun Yachay Wasi Instituto Normal Superior Ismael Montespa p'unchaynin, Challwamayupi.
- Phuqllay, takipayanaku
- Ayriway killapi: Jatun qhatu puquykunamanta challwakunamantawan (Feria del Pejerrey, la Papa y la Artesanía), Wak'aspi
- 4 ñiqin aymuray killapi: Santa wila krus tatala, Wak'aspi Parirunpi ima.
- 14 ñiqin aymuray killapi: Tata Isiku (San Isidro), Misuk'anipi Parirunpi ima.
- Corpus Christi, Wak'aspi
- 29 ñiqin inti raymi killapi: San Pedro, Wak'aspi.
- 16 ñiqin anta situwa killapi: Virgen del Carmen, Wak'aspi.
- 2 ñiqin chakra yapuy killapi: Kanpu runaq p'unchaynin, Challwamayupi.
- 3 ñiqin chakra yapuy killapi: Virgen de Copacabana, Challwamayupi.
- 2 ñiqin ayamarq'a killapi: Ayakunaq p'unchaynin, mast'akus, wayllunk'as.
- 4 ñiqin qhapaq raymi killapi (puquy killapi): Santa Bárbara, Wak'aspa jatun raymichakuynin.
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
- Wawa wasikuna :
- Huch'uy yachay wasikuna:
- Chawpi yachay wasikuna:
- Yachay sunturkuna: Ismael Montes Jatun Yachay Wasi Yachachiqkunaq Wakichikunankupaq (Wak'as munisipyupi)
Pruwinsyapi paqarisqa runakuna[llamk'apuy | pukyuta llamk'apuy]
Takirikuna:
- Pablo Fernández. Paqarimurqa 29 p'unchay inti raymi killapi 1.954 watapi, Wak'as llaqtapi.
Ñawra takiqkuna / Waqachiqkuna:
- Ronald Rodríguez Clavijo. Paqarimurqa 10 p'unchay tarpuy killapi 1.959 watapi, Wak'as llaqtapi.
- Freddy Veizaga Siles. Paqarimurqa Wak'as llaqtapi.
Takiqkuna:
- Juan Carlos Rodriguez Clavijo. Paqarimurqa 22 p'unchay qhapaq raymi killapi 1.963 watapi, Wak'as llaqtapi. Payqa kay qutukunapi karqa: Inkallajta, Siembra, Kharkas, Proyección, waqkunapi ima.
- Natividad Betty Veizaga Siles. Paqarimurqa 25 p'unchay qhapaq raymi killapi 1.957 watapi, Wak'as llaqtapi. Payqa Pukaq Wayra Qutumanta (1.977).
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Mawk'a saywitu: Jarani pruwinsya
- Fiesta de Santa Bárbara en Vacas (kastilla simi)
- Radio Chiwalaki (kastilla simi)
- Instituto Normal Superior «Ismael Montes» (kastilla simi)
- La Puya Raimondi en Vacas (kastilla simi)
- www.cdi.gob.mx/ BOLIVIA: Características Sociodemográficas de la Población Indígena (kastilla simi)
- www.ine.gov.bo (Censo 2001) (kastilla simi)


text:
Raya
- Raya q'asa (La Raya) nisqamanta ñawirinaykipaq chaypi qhaway.
Raya nisqakunaqa (superordo Rajomorphii icha Batoidea) kinrayman ancha hatun k'apa challwakunam. Uchuylla uywachakunatam mikhunku.
Ancha achka rayakunaqa mama quchakunapim kawsan. Huk rikch'aq rayakunataq mayukunapim, ahinataq Amarumayupim kawsan, ahinataq wach'i rayam (Plesiotrygon iwamae), puma rayapas (Potamotrygon hystrix).
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Raya


text:
T'inki kachkay
T'inki kachkay nisqaqa imayaypa kachkayninmi, kay hinam kachkayta atin:
- Sinchiyasqa: Imayayqa manam p'ulinnintachu, rikch'aytachu hukchan. Chay hinam kay pacha phatakunapi, wasi q'uñipi rumikuna, qiru, q'ispillu, hukkunapas. Sinchiyasqa yakutaqa chullunku ninchikmi.
- Puriqlla: Imayayqa manam p'ulinnintachu, ichaqa rikch'aytataqmi hukchan. Chay hinam kay pacha phatakunapi, wasi q'uñipi yakum.
- Wapsi: Imayayqa p'ulinnintam rikch'aynintapas hukchan. Chay hinam kay pacha phatakunapi, wasi q'uñipi wayra pacham. Wapsiyasqa yakutaqa yaku wapsi ninchikmi.
Sinchiyasqa imayayqa puriqchana iñumanta aswan q'uñikuptin puriqllam tukukun, puriqchana iñumanta aswan chiriyaptintaq sinchayanmi. Puriqlla imayayqa wapsichana iñumanta aswan q'uñikuptin wapsim tukukun, puriqchana iñumanta aswan chiriyaptintaq puriqlla tukukunmi.


text: 1Chaynullami, wakin kriyiq masinchikkunataqa yarpuchinki gubyirnunllapata, chaynulla pwiblunllapapi karguyjunkunamatapis kasunanllapapaq. Chaymi yarpuchinkipis imata rurarpis allinlata rurananlapaqna kananllapapaq. 2Amami mayqanpaqpis ima mana allintaqa rimanqalamapischu. Amami das ukkunawan willanakunqallapa imachu. Ukkunapaqmi llakinqa. Chaynullami mayqantapis amami kusa kani ima nirchu, shumaqlata tukuyta rikanqallapa. 3Chaqa unayqami nuqanchikkunapis kusala mana allin, mana intrakaq ima kaq kanchikllapa. Chaynu karmi munashanchikllapata rurar ima, Dyusmatapis mana kasuqchu kanchikllapa. Chaymi ashwan Dyusmanta wakaqllapi kashanchikllaparayku, tukuy ima mana allin kaqkunata sirbirna kawsaq kanchikllapa. Chaynulla ukkunata kusa mana allinta rurar, inbidyar, ukninchikllapa ukninchikllapa kusalata ch'iqninakur ima kawsaq kanchikllapa. 4Piru chaynu kawsayashallapamapismi, washamaqninchikllapa Tayta Dyusqa, tukuyta kusalata munamanchikllapa nir washamaranchikllapa. 5Chaynami ashwan allita intrakayta puytinchik, pay kusalata llakipamarninchiklami washamashanchikllapa, mana nuqanchikkuna imata allinta rurashanchikraykuchu nir. Chaynuqami tukuy mana allin kaqkunamanta paqar, mushuqmanta nasishapaq imana tikramaranchikllapa Santu Ispiritunta qumarninchikllapaqa. 6Chaqa Taytanchik Dyusqami washamaqninchik Jesucristurayku, Santu Ispiritunta qur kusalata yanapamaranchikllapa. 7Chaynu dibaldila yanapamarninchikllapami mana uchayjun wamranpaqna riqsimaranchikllapa. Chaymi ashwan kananqa kusalata kunfyakar yarakuyanchikllapana, Jesucristo arnimashanchikllapata aypar tukuy tyimpupaqna kawsanallapapaq. 8Chaymi nishaykipis: Tukuy kay nishushayllapakunaqami kusala chiqap, mana yanqa llulla imachu. Chayraykumi kananqa kusalata qamta rugashuni, mana shaykuq chay wakin kriyiq masinchikkunata chayllapaq yach'achinaykipaq. Chaynami chay uyakuqkunaqa Tayta Dyuspi kriyirna maydiyapis kusa shumaqlatana rurar kawsananllapapaq. Chaqa tukuy kay nishushaykunaqami, tukuylapaq kusala shumaq, allin ima kar yanapamanchikllapa. 9Piru amami yanqalla ima mana sirbiq yach'achikuykunapaqqa willanakunkillapachu. Chaynulla amami wakinkuna yupay unay rukuyllapakunaqa ima ayllumantami karan nir, chaynulla Moise's mantakushankunalapaq yarpur imaqa willanakunkillapachu. Chaqa chaykunalapaq yarpur willanakuqkunaqa piƱachikurla kawsanllapa. Chaymi tukuy chaykunaqa nuqanchikkunataqa mana imapipis yanapamanchikllapachu. 10Chaymi mayqanpis chay kriyiqkunallamanta chaynu ukmanta ukmanta yarpur yach'achikur chiqanchashunatinllapaqa qayachimur uk kuti, manaqa ishkay kuti willankillapa amana chaynu tukunanpaq. Piru chaynu willatkillapa mana kasushutinllapaqa, chay pullaykillapamantaqa chiqanchankillapana. 11Chaqa allita yach'ashaykillapanu, chaynu ruraq runakunaqami uchakusha kar kusa kuchi tikrakashanrayku chaynuqa chiqanchanakuymatapis munayan. Chaymi ashwan paykunalla tukuy tyimpupaq kastigakashana kanqallapa. 12Chaymi kananqa kriyiq masiy Tito rugashayki: Chay ukninchikkuna Artemasta, manaqa Tiquicuta qamman kach'amutiyqa, imanullapis qamqa rinki chay Nico'polis pwibluman. Chayna chaypi nuqata rikamanaykipaq. Chaqa nuqaqami chay qasay tyimputaqa chaypi pasayta yarpusha kani. 13Chaymi kusalata rugashaykipis, kriyiq masinchik abugadu Zenasta, chaynulla chay ukninchik Apolosta tukuy ima ministishanpipis yanapanaykipaq. Chaynuqami paykunaqa tukuy mayta riyashanllapapipis mana imanpis faltatinchu rir ch'ananllapapaq chay may riyashanmanqa. 14Chaynullami chay wakin kriyiq masinchikkunapis allin kaqkunalatana rurayta yach'akur, ukninllapakuna imata ministitinllapapis yanapar imana kawsayta yach'akunanllapapaq. Chaynuqami kusa ministikasha runakunana kanqallapa. 15Kaypi pullay kaq kriyiq masinchikkunami qamkunapaq saluduta kach'amun. Chayraykumi chaypi kaq kriyiq masinchikkuna nuqakunapaq kusalata llakiqkunata saludapamanki. Chaymi Taytanchik Dyusman maƱakuni kusalata llakipar yanapashunanllapapaq. Chaynumi kanqa.


text:
Puwpu munisipyu
Puwpu munisipyu (kastilla simipi: Municipio de Poopó / Villa Poopó) nisqaqa huk ñiqin munisipyu, Puwpu pruwinsyapi, Uru Uru suyupi, Buliwya mama llaqtapi. Uma llaqtanqa Puwpu llaqtam.
Yuyarina
Allpa saywachi[llamk'apuy | pukyuta llamk'apuy]
- Urqukuna: Janka Parka - Qalasaya - Qurimina - Wila Chanka - Wisk'achani; Walla: Asanaki walla
- Quchakuna: Puwpu qucha
- Mayukuna: Huchusuma mayu
Kantunkuna[llamk'apuy | pukyuta llamk'apuy]
Kimsa kantunmi kan:
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Puwpu munisipyupiqa kastilla, qhichwa, aymara simikunatam lliwmanta astawan rimanku. [2]